1985R3821 — DA — 01.10.2011 — 015.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS FORORDNING (EØF) Nr. 3821/85 af 20. december 1985 om kontrolapparatet inden for vejtransport (EFT L 370, 31.12.1985, p.8)

Ændret ved:





Ændret ved:

A1 C 241 21 29.8.1994 L 001 1 .. ►A2 L 236 33 23.9.2003





Berigtiget ved:









▼B

RÅDETS FORORDNING (EØF) Nr. 3821/85

af 20. december 1985

om kontrolapparatet inden for vejtransport







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 75, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: Ved forordning (EØF) nr. 1463/70 ( 4 ), som senest ændret ved forordning (EØF) nr. 2828/77 ( 5 ), blev der indført et kontrolapparat inden for vejtrafik; på baggrund af de ændringer, der er omhandlet nedenfor, bør samtlige de bestemmelser, som gælder på området, af hensyn til overskueligheden samles i én og samme tekst, og forordning (EØF) nr. 1463/70 bør følgelig ophæves; dog skal de i artikel 3 nævnte undtagelser for visse former for personbefordring fortsat gælde i et nærmere fastlagt tidsrum; anvendelsen af et kontrolapparat, der kan angive de tidsgrupper, som omhandles i Rådets forordning (EØF) nr. 3820/85 af 20. december 1985 om harmonisering af visse bestemmelser på det sociale område inden for vejtransport ( 6 ), vil kunne sikre en effektiv kontrol af nævnte bestemmelser; forpligtelse til at anvende et sådant kontrolapparat kan kun pålægges køretøjer, som er indregistreret i medlemsstaterne; nogle af disse køretøjer kan desuden uden vanskeligheder udelukkes fra denne forordnings anvendelsesområde; medlemsstaterne bør med Kommissionens godkendelse kunne fritage visse køretøjer fra forordningens bestemmelser under særlige omstændigheder; i nødstilfælde bør sådan fritagelse kunne meddeles for et begrænset tidsrum uden forudgående godkendelse af Kommissionen; for at muliggøre en effektiv kontrol skal apparatet fungere korrekt, være let at håndtere og være indrettet således, at muligheder for besvigelser i videst mulig udstrækning er udelukket; derfor skal kontrolapparatet særskilt for hver fører på individuelle kontrolblade optegne tilstrækkeligt nøjagtige og let aflæselige oplysninger om de enkelte tidsgrupper; en fuldautomatisk optegnelse af yderligere oplysninger om kørslen, f.eks. hastigheden og den tilbagelagte vejstrækning, kan bidrage væsentligt til færdselssikkerheden og til en rationel brug af køretøjet, og det er derfor hensigtsmæssigt ligeledes at bestemme, at apparatet skal optegne disse oplysninger; der er behov for fastsættelse af fællesskabsnormer for konstruktion og installation af kontrolapparater og for udarbejdelse af en procedure for meddelelse af EØF-typegodkendelse af sådanne, for at enhver hindring for indregistrering af køretøjer, som er udstyret med kontrolapparat, eller for at sådanne køretøjer sættes i drift eller anvendes, kan undgås i alle medlemsstater; såfremt der opstår uoverensstemmelser mellem medlemsstaterne vedrørende en EØF-typegodkendelse, bør Kommissionen inden for en frist på seks måneder kunne afgøre tvisten ved en beslutning, såfremt de pågældende medlemsstater ikke har kunnet bilægge den; med henblik på at fremme gennemførelsen af denne forordning og hindre misbrug bør førere, der anmoder derom, have udleveret en genpart af deres diagramark; for at kunne virkeliggøre formålene med den ovennævnte kontrol med arbejds- og hviletider skal det indskærpes arbejdsgivere og førere at overvåge, at apparatet fungerer korrekt, og omhyggeligt at gennemføre de i henhold til ordningen nødvendige foranstaltninger; bestemmelserne om, hvor mange diagramark en fører skal medbringe, bør ændres som følge af, at der indføres en fast uge i stedet for en variabel uge; den tekniske udvikling kræver en hurtig tilpasning af de tekniske forskrifter, der er fastsat i bilagene til denne forordning; for at lette iværksættelsen af de nødvendige foranstaltninger i denne henseende bør der fastsættes en procedure for et snævert samarbejde mellem medlemsstaterne og Kommissionen i et rådgivende udvalg; det bør understreges, at det er vigtigt og nødvendigt, at medlemsstaterne udveksler foreliggende oplysninger om eventuelle overtrædelser; for at apparatet kan fungere korrekt og regelmæssigt, bør der fastlægges ensartede betingelser for afprøvningen og de periodiske eftersyn af installerede apparater — UDSTEDT FØLGENDE FORORDNING:







KAPITEL I

Principper og anvendelsesområde

Artikel 1

Ved kontrolapparat forstås i denne forordning et apparat, som hvad angår konstruktion, installering, anvendelse og afprøvning opfylder de forskrifter, som er fastsat i denne forordning, ►M6 herunder i dens bilag I eller I B og II ◄ .

▼M11

Artikel 2

Definitionerne i artikel 4 i Europa-Parlamentets og Rådets forordning (EF) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 ( 7 ) finder anvendelse med henblik på gennemførelsen af denne forordning.

▼B

Artikel 3

▼M11

1. Kontroludstyr skal installeres og anvendes i køretøjer, der er registreret i en medlemsstat, og som anvendes til vejtransport af personer eller gods, undtagen de køretøjer, der er nævnt i artikel 3 i forordning (EF) nr. 561/2006. Køretøjer, der er nævnt i artikel 16, stk. 1, i forordning (EF) nr. 561/2006, og køretøjer, der var undtaget fra anvendelsesområdet for forordning (EØF) nr. 3820/85, men som ikke længere er undtaget i henhold til bestemmelserne i forordning (EF) nr. 561/2006, skal opfylde dette krav senest den 31. december 2007.

2. Medlemsstaterne kan fra anvendelsen af denne forordning undtage køretøjer, der er omhandlet i artikel 13, stk. 1 og stk. 3, i forordning (EF) nr. 561/2006.

3. Medlemsstaterne kan med Kommissionens godkendelse fra anvendelsen af denne forordning undtage køretøjer, der anvendes til de transportopgaver, der er omhandlet i artikel 14 i forordning (EF) nr. 561/2006.

▼B

4. Medlemsstater kan for indenlandsk transport stille krav om, at der installeres og benyttes kontrolapparater i overensstemmelse med denne forordning i ethvert køretøj, i hvilket installering og benyttelse ikke er foreskrevet i stk. 1.







KAPITEL II

Typegodkendelse

Artikel 4

▼M6

I dette kapitel forstås ved »kontrolapparat«»kontrolapparat eller dets komponenter«.

▼B

Ansøgning om EØF-typegodkendelse af en model af et kontrolapparat eller et diagramark ►M6 eller et datakort ◄ indgives sammen med en tilsvarende beskrivelse til en medlemsstat af fabrikanten eller hans befuldmægtigede. For én og samme model af et kontrolapparat eller et diagramark ►M6 eller et datakort ◄ kan denne ansøgning kun fremsættes over for én medlemsstat.

Artikel 5

▼M6

Hver medlemsstat meddeler EF-typegodkendelse for alle modeller af kontrolapparater, diagramark eller datakort, hvis disse svarer til de forskrifter, der er nævnt i bilag I eller I B, og hvis medlemsstaten har mulighed for at kontrollere, at produktionen er i overensstemmelse med den godkendte model.

▼M14

Systemets sikkerhed skal være i overensstemmelse med de tekniske forskrifter i bilag I B. Kommissionen sørger for, at bilaget kommer til at indeholde bestemmelser om, at EF-typegodkendelse kun meddeles kontrolapparater, når det er godtgjort, at hele systemet (selve kontrolapparatet, førerkort og elektriske forbindelser til gearkassen) kan modstå forsøg på manipulation eller ændring af data vedrørende køretiden. Disse foranstaltninger, der har til formål at ændre ikke-væsentlige bestemmelser i denne forordning, vedtages efter forskriftsproceduren med kontrol i artikel 18, stk. 2. De nødvendige test i denne forbindelse skal udføres af eksperter med den nyeste tekniske viden inden for manipulation.

▼B

For ændringer af eller tilføjelser til en godkendt model skal der meddeles en supplerende EØF-typegodkendelse af den medlemsstat, som har meddelt den oprindelige EØF-typegodkendelse.

Artikel 6

Medlemsstaterne tildeler ansøgeren for hver model af kontrolapparater eller diagramark ►M6 eller datakort ◄ , der er godkendt i henhold til artikel 5, et EØF-godkendelsesmærke svarende til modellen i bilag II.

Artikel 7

De kompetente myndigheder i den medlemsstat, hvori der er blevet ansøgt om typegodkendelse, sender inden en måned til de andre medlemsstaters myndigheder en kopi af godkendelsesdokumentet samt en kopi af den nødvendige beskrivelse for hver godkendt model af kontrolapparater eller diagramark ►M6 eller datakort ◄ eller underretter dem om ethvert afslag på en godkendelsesansøgning vedrørende et kontrolapparat eller et diagramark ►M6 eller et datakort ◄ ; i tilfælde af et afslag oplyser de grundene hertil.

Artikel 8

1. Konstaterer en medlemsstat, som har meddelt en EØF-typegodkendelse i henhold til artikel 5, at kontrolapparater eller diagramark ►M6 eller datakort ◄ med det tildelte EØF-typegodkendelsesmærke ikke svarer til den godkendte model, træffer den de nødvendige foranstaltninger til at sikre produktionens overensstemmelse med den godkendte model. Disse foranstaltninger kan i givet fald omfatte inddragelse af EØF-typegodkendelsen.

2. En medlemsstat, der har meddelt en EØF-typegodkendelse, skal inddrage denne, såfremt det kontrolapparat eller det diagramark ►M6 eller det datakort ◄ , for hvilket der er meddelt typegodkendelse, må anses for ikke at være i overensstemmelse med denne forordning, herunder dens bilag, eller ved anvendelsen udviser en fejl af generel karakter, der gør det uegnet til sit formål.

3. Underrettes en medlemsstat, der har meddelt en EØF-typegodkendelse, af en anden medlemsstat om, at der foreligger et af de i stk. 1 eller 2 nævnte forhold, træffer den efter samråd med denne stat de i disse stykker omhandlede foranstaltninger med forbehold af stk. 5.

4. Den medlemsstat, der har konstateret et af de i stk. 2 nævnte forhold, kan indtil videre forbyde, at de pågældende kontrolapparater og diagramark ►M6 og datakort ◄ markedsføres eller tages i brug. Det samme gælder i de i stk. 1 omhandlede tilfælde for kontrolapparater og diagramark ►M6 og datakort ◄ , for hvilke der ikke kræves nogen EØF-førstegangskontrol, når fabrikanten, efter en påmindelse herom, ikke har tilvejebragt overensstemmelse med den godkendte model eller med kravene i denne forordning.

Under alle omstændigheder giver medlemsstaternes kompetente myndigheder inden en måned hinanden og Kommissionen meddelelse om inddragelse af en EØF-typegodkendelse eller om andre foranstaltninger, der er truffet i overensstemmelse med stk. 1, 2 og 3, samt om de grunde, der berettiger til disse foranstaltninger.

5. Bestrider den medlemsstat, der har meddelt en EØF-typegodkendelse, at de i stk. 1 og 2 omhandlede forhold, hvorom den er blevet underrettet, er til stede, bestræber de interesserede medlemsstater sig på at bilægge uoverensstemmelsen. Kommissionen holdes underrettet.

Såfremt forhandlingerne mellem medlemsstaterne ikke har ført til enighed inden for en frist af fire måneder efter den i stk. 3 omhandlede meddelelse, vedtager Kommissionen efter høring af eksperter fra samtlige medlemsstater og efter at have behandlet alle relevante faktorer, f. eks. økonomiske og tekniske, inden for en frist på seks måneder en beslutning, der notificeres for de pågældende medlemsstater og samtidig meddeles de øvrige medlemsstater. Kommissionen fastsætter i hvert enkelt tilfælde fristen for iværksættelse af beslutningen.

Artikel 9

1. En ansøger om EØF-typegodkendelse af en model til diagramark skal i ansøgningen præcisere, i hvilken eller i hvilke kontrolapparatmodeller dette diagramark skal finde anvendelse, og skal til afprøvning af diagramarket levere et egnet apparat af den eller de pågældende typer.

2. Hver medlemsstats kompetente myndigheder angiver på typegodkendelsesdokumentet for modellen af diagramarket, i hvilket eller i hvilke kontrolapparater denne model af diagramark kan anvendes.

Artikel 10

Medlemsstaterne kan ikke afslå indregistrering eller forbyde benyttelse af køretøjer, der er udstyret med kontrolapparatet, af grunde, som beror på dette udstyr, hvis apparatet er forsynet med det i artikel 6 nævnte EØF-godkendelsesmærke og med den i artikel 12 nævnte i installationsplade.

Artikel 11

Enhver beslutning i henhold til denne forordning, hvorved en typegodkendelse for en model af et kontrolapparat eller af et diagramark ►M6 eller et datakort ◄ afslås eller tilbagekaldes, skal nøje begrundes. Den skal meddeles den berørte med angivelse af de retsmidler, der består efter medlemsstaternes lovgivninger, og af fristerne for anvendelse af disse retsmidler.







KAPITEL III

Installering og afprøvning

Artikel 12

1. Installering og reparationer af kontrolapparatet må kun foretages af installatører eller værksteder, som er autoriseret hertil af medlemsstaternes kompetente myndigheder, efter at disse, hvis de ønsker det, har indhentet udtalelse fra de pågældende fabrikanter.

▼M6

Værksteds- og installatørautorisationskortene kan maksimalt have administrativ gyldighed i et år.

Skal det kort, der er udleveret til de autoriserede værksteder og installatører fornys, er det beskadiget, defekt, gået tabt eller blevet stjålet, udsteder myndigheden et erstatningskort senest fem arbejdsdage efter at have modtaget en udførligt begrundet anmodning herom.

Udleveres et nyt kort i stedet for det gamle, har det nye kort samme værkstedsinformationsnummer, men indekset forøges med én. Den kortudstedende myndighed fører en fortegnelse over bortkomne, stjålne og defekte kort.

Medlemsstaterne træffer alle nødvendige foranstaltninger for at undgå enhver risiko for forfalskning af de kort, der udstedes til autoriserede installatører og værksteder.

▼M6

2. Den autoriserede installatør eller det autoriserede værksted forsyner de gennemførte plomberinger med et særligt mærke og indlæser desuden for kontrolapparaterne i overensstemmelse med bilag I B de elektroniske sikkerhedsdata, som bl. a. gør det muligt at kontrollere deres rigtighed. Hver medlemsstats kompetente myndigheder fører en fortegnelse over de anvendte mærker og elektroniske sikkerhedsdata samt udstedte værksteds- og installatørautorisationskort.

3. Medlemsstaternes kompetente myndigheder meddeler Kommissionen fortegnelsen over autoriserede installatører og værksteder samt de kort, der er udstedt til disse, og fremsender en kopi af de relevante mærker og elementer vedrørende de anvendte sikkerhedsdata.

▼B

4. Den installationsplade, som er påsat i overensstemmelse med ►M6 bilag I og I B ◄ , er bevis for, at installeringen af kontrolapparatet er sket i overensstemmelse med denne forordnings forskrifter.

▼M3

5. Enhver plombe kan fjernes af de i stk. 1 i denne artikel omtalte installatører eller værksteder, som er autoriseret hertil af de kompetente myndigheder, eller under de vilkår, der er beskrevet i bilag I, afsnit V, punkt 4, ►M6 eller bilag I B, kapitel VI, litra c ), ◄ til denne forordning.

▼B







KAPITEL IV

Brugsforskrifter

▼M6

Artikel 13

Arbejdsgiveren og førerne sørger for, at kontrolapparatet fungerer rigtigt og anvendes korrekt, og det samme gælder for førerkortet, hvis føreren skal føre et køretøj, hvori der er monteret et kontrolapparat i overensstemmelse med forskrifterne i bilag I B.

▼B

Artikel 14

▼M6

1. Arbejdsgiveren udleverer til førerne af køretøjer, som er udstyret med et kontrolapparat i overensstemmelse med forskrifterne i bilag I, et tilstrækkeligt antal diagramark, idet der tages hensyn til disse diagramarks individuelle karakter, tjenestens varighed og pligten til at erstatte eventuelt beskadigede diagramark eller diagramark, der er inddraget af en kompetent tilsynsmyndighed. Arbejdsgiveren må til førerne kun udlevere diagramark, som svarer til en officielt godkendt model, og som kan anvendes i det i køretøjet installerede apparat.

Hvis køretøjet er udstyret med et kontrolapparat i overensstemmelse med forskrifterne i bilag I B, sørger arbejdsgiveren og føreren under hensyn til tjenestens varighed for, at den i bilag I B omhandlede udskrift kan foretages korrekt i tilfælde af kontrol.

▼M11

2. Transportvirksomheden skal omhyggeligt opbevare diagramark og udskrifter, når der er lavet udskrifter for at efterkomme artikel 15, stk. 1, i kronologisk orden og i læselig form i mindst et år efter anvendelsen og skal give de pågældende førere en kopi, såfremt de ønsker det. Transportvirksomheden skal også give kopier af data, der er overført fra førerkortet til de berørte førere, som anmoder herom, samt udskrifter af disse kopier. Diagramarkene, udskrifterne og de overførte data skal på forlangende forevises for eller udleveres til en dertil bemyndiget person.

▼M6

3. Det i bilag I B omhandlede førerkort udstedes på førerens anmodning af den kompetente myndighed i den medlemsstat, hvor føreren har sin sædvanlige bopæl.

En medlemsstat kan kræve, at alle førere, der er underlagt bestemmelserne i Rådets forordning (EØF) nr. 3820/85, og som har deres sædvanlige bopæl på den pågældende stats område, er i besiddelse af et førerkort.

a) I denne forordning forstås ved »sædvanlig bopæl« det sted, hvor en person sædvanligvis bor, det vil sige mindst 185 dage pr. kalenderår, på grund af et privat og erhvervsmæssigt tilhørsforhold eller — hvis der er tale om en person uden erhvervsmæssigt tilhørsforhold — på grund af et privat tilhørsforhold med snævre bånd mellem personen og det sted, hvor vedkommende bor. En person, som har erhvervsmæssigt og privat tilhørsforhold til forskellige steder, og som derfor er nødsaget til skiftevis at tage ophold på forskellige steder i to eller flere medlemsstater, anses dog for at have sædvanlig bopæl på stedet for det private tilhørsforhold på betingelse af, at den pågældende regelmæssigt vender tilbage hertil. Denne sidste betingelse kræves ikke opfyldt, når den pågældende opholder sig i en medlemsstat med henblik på at udføre en arbejdsopgave af bestemt varighed.

b) Førerne fører bevis for deres sædvanlige bopæl ved ethvert egnet middel, navnlig identitetskort eller ethvert andet gyldigt dokument.

c) Såfremt de kompetente myndigheder i den medlemsstat, hvor førerkortet er udstedt, nærer tvivl om gyldigheden af en erklæring om sædvanlig bopæl, der er afgivet på grundlag af de i litra b) anførte bevismidler, eller hvis de ønsker visse specifikke kontrolforanstaltninger, kan de kræve yderligere oplysninger eller beviser.

d) De kompetente myndigheder i den medlemsstat, hvor førerkortet er udstedt, sikrer sig så vidt muligt, at ansøgeren ikke i forvejen besidder noget gyldigt førerkort.

4.

a) Medlemsstatens kompetente myndighed personaliserer førerkortet i overensstemmelse med bestemmelserne i bilag I B. Af administrative grunde kan førerkortet højst være gyldigt i fem år. Føreren må kun være indehaver af ét gyldigt førerkort. Han må kun bruge sit eget personlige førerkort. Han må ikke benytte et førerkort, som er beskadiget eller udløbet. Når et nyt førerkort udstedes til erstatning for det gamle, får det nye kort samme udstedelsesnummer, men indekset forøges med én. Den udstedende myndighed fører register over udstedte, stjålne, bortkomne eller beskadigede førerkort i en periode svarende til mindst deres gyldighed. Hvis førerkortet beskadiges, bliver uanvendeligt, bortkommer eller stjæles, udsteder myndigheden et erstatningskort senest fem arbejdsdage efter at have modtaget en udførligt begrundet anmodning herom. Hvis der indgives anmodning om fornyelse af et kort, der er ved at udløbe, udsteder myndigheden et nyt kort inden udløbsdatoen, såfremt anmodningen herom er blevet indsendt inden for den i artikel 15, stk. 1, andet afsnit, fastsatte frist.

b) Førerkort udstedes kun til ansøgere, der er omfattet af bestemmelserne i forordning (EØF) nr. 3820/85.

c) Førerkortet er personligt. Det kan kun inddrages eller tilbagekaldes i løbet af den fastsatte løbetid, hvis den kompetente myndighed i en medlemsstat konstaterer, at kortet er blevet forfalsket, at føreren anvender et kort, som han ikke er indehaver af, eller at kortet er udstedt på grundlag af urigtige oplysninger og/eller forfalskede dokumenter. Hvis en anden medlemsstat end den, der har udstedt kortet, inddrager eller suspenderer det, sender den pågældende medlemsstat kortet tilbage til myndighederne i udstedermedlemsstaten, idet den meddeler grunden til denne tilbagesendelse.

d) Medlemsstaterne anerkender gensidigt de førerkort, de udsteder. Når indehaveren af et gyldigt førerkort, der er udstedt af en medlemsstat, flytter sin sædvanlige bopæl til en anden medlemsstat, kan den pågældende anmode om at få sit kort udskiftet med et tilsvarende førerkort; i givet fald undersøger den medlemsstat, der foretager udskiftningen, om det forelagte kort fortsat er gyldigt. De medlemsstater, der foretager udskiftning, sender det gamle kort tilbage til myndighederne i den medlemsstat, der har udstedt det, idet de meddeler grunden til denne tilbagesendelse.

e) Når en medlemsstat erstatter eller udskifter et førerkort, registreres denne erstatning eller udskiftning samt alle yderligere erstatninger eller udskiftninger i denne medlemsstat.

f) Medlemsstaterne træffer alle nødvendige forholdsregler for at undgå risiko for forfalskning af førerkort.

5. Medlemsstaterne sørger for, at de oplysninger, der er nødvendige for at kontrollere overholdelsen af forordning (EØF) nr. 3820/85 og Rådets direktiv 92/6/EØF af 10. februar 1992 om montering og anvendelse af hastighedsbegrænsende anordninger i visse klasser af motorkøretøjer i Fællesskabet ( 8 ), og som registreres og opbevares af kontrolapparater i overensstemmelse med bilag I B, bliver opbevaret i mindst 365 dage efter registreringen og kan stilles til rådighed på betingelser, der garanterer dataenes sikker hed og nøjagtighed.

Medlemsstaterne træffer alle nødvendige foranstaltninger for at sikre, at videresalg eller kassering af kontrolapparater ikke kan hindre en korrekt gennemførelse især af dette stykke.

▼B

Artikel 15

1. Førerne må ikke anvende tilsmudsede eller beskadigede diagramark ►M6 eller førerkort ◄ . Diagramarkene ►M6 eller førerkortene ◄ skal derfor beskyttes på passende måde.

▼M6

Når førerne ønsker at forny deres førerkort, skal de indsende anmodning herom til de kompetente myndigheder i den medlemsstat, hvor de har deres sædvanlige bopæl, senest femten arbejdsdage inden kortet udløber.

▼B

Beskadiges et diagramark ►M6 eller et førerkort ◄ , som indeholder optegnelser, skal det beskadigede diagramark ►M6 eller førerkort ◄ af førerne vedlægges det reserveark, som erstatter det beskadigede ark.

▼M6

Hvis førerkortet beskadiges, bliver uanvendeligt, bortkommer eller stjæles, skal førerne inden for en frist på syv kalenderdage anmode de kompetente myndigheder i den medlemsstat, hvor de har deres sædvanlige bopæl, om et nyt kort.

▼M11

Når et førerkort er beskadiget, ikke fungerer eller ikke er i førerens besiddelse, skal føreren:

a) ved kørslens begyndelse udskrive oplysningerne om det køretøj, han fører, og på udskriften anføre: i) oplysninger, der gør det muligt at identificere ham (navn, nummer på førerkort eller kørekort), samt egen underskrift ii) perioderne, som omhandlet i stk. 3, andet led, litra b), c) og d).

b) ved kørslens afslutning udskrive oplysningerne om de perioder, som kontrolapparatet har registreret, anføre eventuelle perioder med andet arbejde, rådighedstid og hvil efter den udskrift, der blev lavet ved kørslens begyndelse, når de ikke er registreret af fartskriveren, og anføre oplysninger på dette dokument, som gør det muligt at identificere ham (navn, nummer på førerkort eller kørekort), samt egen underskrift.

▼B

2. Førerne skal anvende diagramarkene ►M6 eller førerkortene ◄ hver dag, de kører, fra det øjeblik de overtager køretøjet. Diagramarket ►M6 eller førerkortet ◄ udskiftes først ved afslutningen af den daglige arbejdsperiode, medmindre det er tilladt at udskifte det på andre tidspunkter. Intet diagramark ►M6 eller førerkort ◄ må benyttes ud over det tidsrum, det gælder for.

▼M11

Når en fører har forladt køretøjet og derfor er ude af stand til at betjene det på selve køretøjet monterede kontrolapparat, skal de i stk. 3, andet led, litra b), c) og d), nævnte tidsrum:

a) hvis køretøjet er udstyret med et kontrolapparat i overensstemmelse med bilag I, noteres på diagramarket ved hjælp af håndskrevne angivelser, automatiske optegnelser eller på anden vis, således at de er let læselige, og uden at arket tilsmudses, eller

b) hvis køretøjet er udstyret med et kontrolapparat i overensstemmelse med bilag I B, indlæses på førerkortet ved hjælp af apparatets manuelle indlæsningsmulighed.

Når der er mere end en fører i et køretøj, der er udstyret med et kontrolapparat i overensstemmelse med bilag I B, sørger de for, at deres førerkort anbringes det rigtige sted i fartskriveren.

▼B

Førerne foretager de nødvendige udskiftninger af diagramarkene, når køretøjet føres af flere personer, således at de i afsnit II, nr. 1 til 3, i bilag I omhandlede oplysninger, optegnes på diagramarket for den fører, der til enhver tid fører køretøjet.

3. Førerne skal

— sørge for, at den tid, der registreres på arket, stemmer overens med den officielle tid i det land, hvor køretøjet er registreret,

— betjene kontrolapparatets indstillingsanordning på en sådan måde, at følgende tider optegnes særskilt og klart: — a) under tegenet : køretider; ▼M11 b) under tegnet [#]»andet arbejde«: en anden aktivitet end kørsel, som defineret i artikel 3, litra a), i Europa-Parlamentets og Rådets direktiv 2002/15/EF af 11. marts 2002 om tilrettelæggelse af arbejdstid for personer, der udfører mobile vejtransportaktiviteter ( 9 ), herunder alt arbejde udført for den samme eller en anden arbejdsgiver inden for eller uden for transportsektoren ; c) under tegnet [#] »rådighedstid«: som defineret i artikel 3, litra b), i direktiv 2002/15/EF ; ▼B d) under tegnet : afbrydelser i arbejdet og de daglige hvileperioder.

▼M11 —————

▼B

5. Førerne skal anføre følgende oplysninger på diagramarket:

a) ved begyndelsen af arkets benyttelse: efternavn og fornavn;

b) ved begyndelsen og slutningen af arkets benyttelse: tidspunkt og sted;

c) registreringsnummer på det køretøj, som er anvist ham, til den første tur, der er noteret på arket, og derefter i rækkefølge, såfremt der skiftes køretøj under benyttelsen af diagramarket;

d) kilometertællerens stand — inden den første tur, der er noteret på arket, — ved slutningen af den sidste tur, der er noteret på arket, — hvis der skiftes køretøj i løbet af arbejdsdagen (det foregående køretøjs tæller og det nye køretøjs tæller);

e) i givet fald det tidspunkt, hvor der blev skiftet køretøj.

▼M6

5a. Føreren indlæser i kontrolapparatet, der er i overensstemmelse med forskrifterne i bilag I B, nationalitetsmærket for det land, hvor han påbegynder, og for det land, hvor han afslutter den daglige arbejdstid. En medlemsstat kan imidlertid pålægge førerne af køretøjer, der udfører indlandstransport på landets område, ud over landets nationalitetsmærke at tilføje mere detaljerede geografiske betegnelser, hvis medlemsstaten inden den 1. april 1998 har underrettet Kommissionen herom, dog højst 20 i alt.

Føreren indlæser selv ovennævnte data, enten fuldstændig manuelt eller, hvis kontrolapparatet er forbundet med et satellitbaseret lokaliseringssystem, automatisk.

▼B

6. ►M6 Det i bilag I definerede kontrolapparat ◄ skal være således indrettet, at tilsynsmyndighederne efter en eventuel åbning af apparatet uden videre kan aflæse optegnelserne fra de sidste ni timer inden kontroltidspunktet.

Apparatet skal desuden være således indrettet, at det uden åbning af kassen kan kontrolleres, om optegnelserne finder sted.

▼M11

7.

a) Føreren af et køretøj, som er udstyret med et kontrolapparat i overensstemmelse med bilag I, skal på tilsynsmyndighedernes forlangende kunne forevise: i) diagramarkene for den pågældende uge og de diagramark, han har brugt de forudgående 15 dage ii) førerkortet, hvis han er indehaver af et sådant, og iii) alle manuelle registreringer og udskrifter, der er foretaget den pågældende uge og de forudgående 15 dage, som krævet i medfør af denne forordning og forordning (EF) nr. 561/2006. Efter den 1. januar 2008 omfatter de perioder, der er nævnt i nr. i) og iii), dog den pågældende dag og de forudgående 28 dage.

b) Føreren af et køretøj, der er udstyret med et kontrolapparat i overensstemmelse med bilag I B, skal på tilsynsmyndighedernes forlangende kunne forevise: i) sit førerkort ii) alle manuelle registreringer og udskrifter, der er foretaget den pågældende uge og de forudgående 15 dage, som krævet i medfør af denne forordning og forordning (EF) nr. 561/2006, og iii) diagramarkene for den samme periode som den, der er nævnt i nr. ii), hvis han i denne periode har ført et køretøj, som er udstyret med et kontrolapparat i overensstemmelse med bilag I. Efter den 1. januar 2008 omfatter de perioder, der er nævnt i nr. ii), dog den pågældende dag og de forudgående 28 dage.

c) En dertil bemyndiget person kan kontrollere overholdelsen af forordning (EF) nr. 561/2006 ved at analysere diagramarkene og de viste eller udskrevne data, som er registreret af kontrolapparatet eller førerkortet, eller, hvis dette ikke er muligt, ved at analysere ethvert andet dokument, der begrunder manglende overholdelse af en bestemmelse, jf. artikel 16, stk. 2 og 3.

▼M6

8. Det er forbudt at forfalske, fjerne eller ødelægge optegnelserne på diagramarket, de data, der er oplagret i kontrolapparatets eller førerkortets datalager, samt de print fra kontrolapparatet, der er omhandlet i bilag I B. Det er også forbudt at manipulere med kontrolapparatet, diagramarket eller førerkortet, således at de registrerede og/eller udprintede data forfalskes, fjernes eller ødelægges. Der må ikke i køretøjet findes indretninger, som kan anvendes til dette formål.

▼B

Artikel 16

1. Opstår der driftsforstyrrelse, eller fungerer apparatet mangelfuldt, skal arbejdsgiveren, så snart omstændighederne tillader det, lade det reparere af en autoriseret installatør eller et autoriseret værksted.

Kan tilbagekomst til virksomhedens hjemsted først ske mere end en uge efter den dag, på hvilken forstyrrelsen indtrådte, eller hvor den mangelfulde funktion blev konstateret, skal reparationen foretages undervejs.

Medlemsstaterne kan inden for rammerne af artikel 19 bestemme, at de kompetente myndigheder kan forbyde anvendelse af køretøjet, hvis en driftsforstyrrelse eller en mangelfuld funktion ikke afhjælpes eller udbedres i henhold til første og andet afsnit.

▼M6

2. Under en driftsforstyrrelse eller ved mangelfuld funktion af kontrolapparatet skal føreren på diagramarket eller diagramarkene eller på et særligt ark, der skal vedlægges enten diagramarket eller førerkortet, og hvorpå han anfører oplysninger til identifikation (navn og kørekortnummer eller navn og førerkortnummer) samt sin underskrift, notere oplysningerne om tidsgrupperne, såfremt kontrolapparatet ikke længere registrerer eller udprinter disse fejlfrit.

Hvis et førerkort bortkommer, stjæles, beskadiges eller bliver uanvendeligt, sørger føreren ved kørslens afslutning for, at de oplysninger vedrørende tidsgrupper, som kontrolapparatet har registreret, printes ud, og at udskriften forsynes med oplysninger til identifikation af føreren (navn og kørekortnummer eller navn og førerkortnummer) samt underskrives.

▼M6

3. Hvis et førerkort beskadiges eller bliver uanvendeligt, sender føreren kortet tilbage til den kompetente myndighed i den medlemsstat, hvor han har sin sædvanlige bopæl. Tyveri af førerkortet skal anmeldes behørigt til de kompetente myndigheder i den stat, hvor tyveriet har fundet sted.

Bortkomst af et førerkort skal anmeldes behørigt til de kompetente myndigheder i den udstedende medlemsstat samt til de kompetente myndigheder i den medlemsstat, hvor føreren har sin sædvanlige bopæl, når det ikke er den samme myndighed.

Føreren kan køre uden førerkort i højst 15 kalenderdage eller længere; hvis det er nødvendigt for at føre køretøjet tilbage til dets hjemsted, såfremt han kan godtgøre, at det er umuligt for ham at forevise eller anvende sit kort i denne periode.

Hvis myndighederne i den medlemsstat, hvor føreren har sin sædvanlige bopæl, ikke er de samme som dem, der har udstedt hans kort, og hvis de skal forny, erstatte eller udskifte førerkortet, underretter disse myndigheder de myndigheder, der har udstedt det gamle kort, om de nøjagtige grunde til fornyelsen, erstatningen eller udskiftningen.

▼B







KAPITEL V

Afsluttende bestemmelser

▼M6

Artikel 17

▼M14

1. De ændringer, der er nødvendige for tilpasning af bilagene til den tekniske udvikling, og som har til formål at ændre ikke-væsentlige bestemmelser i denne forordning, vedtages efter forskriftsproceduren med kontrol i artikel 18, stk. 2.

▼M6

2. De tekniske specifikationer vedrørende følgende punkter i bilag I B vedtages snarest og om muligt inden den 1. juli 1998 efter samme fremgangsmåde:

a) kapitel II: — litra d), punkt 17: — visning og printning af systemfejl i kontrolapparatet — litra d), punkt 18: — visning og printning af systemfejl ved førerkortet — litra d), punkt 21: — visning og printning af sammenfattende rapporter

b) kapitel III: — litra a), punkt 6.3: — gældende standarder for beskyttelse af elektronik i motorkøretøjer mod elektriske forstyrrelser og magnetfelter — litra a), punkt 6.5: — beskyttelse (sikkerhed) af det samlede system — litra c), punkt 1: — advarselssignaler i tilfælde af interne funktionsfejl i kontrolapparatet — litra c), punkt 5: — advarselssignalernes udformning — litra f): — maksimale fejltolerancer

c) kapitel IV, punkt A: — nr. 4: — standarder — nr. 5: — sikkerhed, herunder databeskyttelse — nr. 6: — temperaturskala — nr. 8: — elektriske specifikationer — nr. 9: — førerkortets logiske struktur — nr. 10: — funktioner og kommandoer — nr. 11: — grundfiler samt kapitel IV, punkt 8

d) kapitel V: printer og standardudskrifter.

▼M14

Artikel 18

1. Kommissionen bistås af et udvalg.

2. Når der henvises til dette stykke, anvendes artikel 5a, stk. 1–4, og artikel 7 i afgørelse 1999/468/EF, jf. dennes artikel 8.

▼B

Artikel 19

1. Medlemsstaterne udsteder efter høring af Kommissionen rettidigt de til gennemførelse af denne forordning nødvendige administrativt eller ved lov fastsatte bestemmelser.

Disse bestemmelser skal bl. a. omfatte tilrettelæggelse af samt fremgangsmåde og midler til kontrollens gennemførelse samt de i tilfælde af overtrædelse gældende sanktioner.

2. Medlemsstaterne yder hinanden bistand til forordningens gennemførelse og kontrollen dermed.

3. Inden for rammerne af denne gensidige bistand meddeler medlemsstaternes myndigheder regelmæssigt hinanden alle oplysninger om:

— overtrædelser af denne forordning, som begås af statsborgere i andre medlemsstater, og om de sanktioner, der er anvendt i tilfælde af sådanne overtrædelser,

— sanktioner, som en medlemsstat har anvendt over for egne statsborgere, som har begået sådanne overtrædelser i andre medlemsstater.

Artikel 20

Rådets forordning (EØF) nr. 1463/70 ophæves.

Dog finder artikel 3, stk. 1, i nævnte forordning fortsat anvendelse indtil den 31. december 1989 på køretøjer og førere i international rutekørsel med personer, for så vidt de køretøjer, der benyttes til en sådan transport, ikke er udstyret med et kontrolapparat, der anvendes i overensstemmelse med denne forordning.

▼M2

Artikel 20a

Denne forordning gælder først fra den 1. januar 1991 for køretøjer indregistreret inden dette tidspunkt på den tidligere Tyske Demokratiske Republiks område.

Denne forordning gælder først fra den 1. januar 1993 for disse køretøjer, hvis de kun udfører national transport på Den Tyske Forbundsrepubliks område. Forordningen gælder dog fra ikrafttrædelsestidspunktet for køretøjer, der transporterer farligt gods.

▼B

Artikel 21

Denne forordning træder i kraft den 29. september 1986.

Denne forordning er bindende i alle enkeltheder og gælder umiddelbart i hver medlemsstat.









BILAG I

FORSKRIFTER FOR KONSTRUKTION, AFPRØVNING, INSTALLERING OG EFTERSYN

I. DEFINITIONER

I dette bilag forstås der ved:

a) kontrolapparat: Et apparat bestemt til installering i motorkøretøjer med henblik på helautomatisk eller halvautomatisk indikation og optegnelse af oplysninger vedrørende køretøjets kørsel samt bestemte arbejdstider for førerne;

b) diagramark: Et til varig optegnelse af oplysninger beregnet ark, som indlægges i kontrolapparatet, og på hvilket apparatets skriveanordning fortløbende optegner diagrammer over de oplysninger, der skal registreres;

c) kontrolapparatets konstant: Karakteristisk størrelse, som angiver den værdi af indgangssignalet, som er nødvendig til indikation og optegnelse af en tilbagelagt vejstrækning på 1 km; denne konstant udtrykkes i omdrejninger pr. km (k = … omdr/km) eller i impulser pr. km (k = … imp/km);

d) motorkøretøjets vejdrejetal: Karakteristisk størrelse, der angiver talværdien af det udgangssignal, der udgår fra den med motorkøretøjets kontrolapparat forbundne kontaktanordning (i nogle tilfælde udtaget fra gearkassen, i andre tilfælde fra hjulakselen) ved en under de normale afprøvningsbetingelser tilbagelagt vejstrækning på 1 km (sml. afsnit VI, nr. 4, i nærværende bilag). Vejdrejetallet udtrykkes i omdrejninger pr. km (w = omdr/km) eller i impulser pr. km (s = imp/km);

e) køretøjets effektive hjulperiferi: Middelværdien af den af hvert drivhjul ved en fuld omdrejning tilbagelagte vejstrækning. Målingen af disse vejstrækninger skal foregå under de normale afprøvningsbetingelser (sml. afsnit VI, nr. 4, i nærværende bilag) og udtrykkes i følgende form: 1 = … mm.

II. ALMINDELIGE FUNKTIONSKRITERIER FOR KONTROLAPPARATET

Apparatet skal optegne følgende oplysninger:

1. den af køretøjet tilbagelagte vejstrækning;

2. køretøjets hastighed;

3. køretiden;

4. de øvrige arbejds- og rådighedstider;

5. arbejdsafbrydelser og de daglige hviletider;

6. åbning af kassen, som indeholder diagramarket ;

▼M1

7. for elektroniske kontrolapparater, hvorved forstås udstyr, hvor signalerne fra vejstræknings- og hastighedssensoren transmitteres elektrisk, enhver afbrydelse, der varer længere end 100 millisekunder, i kontrolapparatets strømtilførsel (belysning undtaget), i vejstræknings- og hastighedssensorens strømtilførsel samt enhver afbrydelse af signalforbindelsen til sensoren.

▼B

I køretøjer, der føres af to førere, skal kontrolapparatet være således indrettet, at de under nr. 3, 4 og 5 opførte tidsgrupper kan optegnes for de to førere samtidig, men hver for sig på to forskellige diagramark.

III. KONSTRUKTIONSNORMER FOR KONTROLAPPARATET

a) Almindelige bestemmelser

1. For kontrolapparatet er følgende udstyr foreskrevet: 1.1. Indikationsanordninger: — for vejstrækningen (kilometertæller), — for hastigheden (tachometer), — for tiden (ur). 1.2. Skriveanordninger: — til optegnelse af de tilbagelagte vejstrækninger, — til optegnelse af hastigheden, — til optegnelse, ved en eller flere anordninger, af tiden i henhold til afsnit III, litra c), punkt 4. ▼M1 1.3. En markeringsanordning, som på diagramarket særskilt viser: — enhver åbning af den kasse, som indeholder diagramarket — for elektroniske kontrolapparater, som defineret i afsnit II, punkt 7, enhver afbrydelse, der varer længere end 100 millisekunder, i strømtilførslen til kontrolapparatet (belysning undtaget) senest ved gentilslutning af strømtilførslen — for elektroniske kontrolapparater som defineret i afsnit II, punkt 7, en afbrydelse, der varer længere end 100 millisekunder, i vejstræknings- og hastighedssensorens strømtilførsel samt enhver afbrydelse af signalforbindelsen til sensoren. ▼B

2. Eventuelt forhåndenværende ekstraindretninger i apparatet må hverken forstyrre de foreskrevne anordningers fejlfri funktion eller aflæsningen af dem. Apparatet skal forelægges til typegodkendelse med disse eventuelt tilstedeværende ekstra indretninger.

3. Materialer 3.1. Alle kontrolapparatets komponenter skal bestå af materialer af tilstrækkelig stabilitet og mekanisk styrke samt af tilstrækkelig elektrisk og magnetisk konstans. 3.2. Enhver ændring af en af apparatets komponenter eller af arten af de til dets fremstilling anvendte materialer skal, inden apparatet tages i brug, godkendes af den myndighed, som har typegodkendt apparatet.

4. Måling af den tilbagelagte vejstrækning De tilbagelagte vejstrækninger kan måles og opregnes — ved fremadkørsel og ved bakning, eller — ved fremadkørsel alene. Den eventuelle optegnelse af de tilbagelagte vejstrækninger ved bakning må på ingen måde skade de øvrige optegnelsers klarhed og nøjagtighed.

5. Måling af hastigheden 5.1. Hastighedsmålerens måleområde fastlægges i typegodkendelsen. 5.2. Måleapparatets egenfrekvens og dæmpning skal være således afpasset, at indikationen og optegnelsen af hastigheden i måleområdet kan følge accelerationer på indtil 2 m/s2 inden for den tilladelige tolerance.

6. Måling af tiden (ur) 6.1. Urets indstillingsanordning skal være anbragt i en kasse, som indeholder diagramarket, og hvis åbning til enhver tid registreres automatisk på diagramarket. 6.2. Drives diagramarket af urværket, skal urets fejlfri gangtid, efter at det er trukket helt op, være mindst 10 % længere end diagramarkets eller arkenes maksimale optegnelsestid.

7. Belysning og beskyttelse 7.1. Indikationsanordningerne skal være forsynet med en ikke blændende belysningsanordning. 7.2. Under normale driftsbetingelser skal alle apparatets indvendige dele være beskyttet mod fugt og støv. Desuden skal de ved plomberbare kasser være beskyttet mod indgreb.

b) Indikationsanordninger

1. Vejstrækningsmålet (kilometertæller)

1.1. Størrelsen af vejstrækningsmålerens mindste måleenhed skal andrage 0,1 km. De cifre, der angiver hektometer, skal klart kunne skelnes fra dem, der angiver hele kilometer.

1.2. Vejstrækningsmålerens cifre skal være let læselige og have en synlig højde på mindst 4 mm.

1.3. Kilometertælleren skal kunne angive op til mindst 99999,9 km.

2. Hastighedsmåler (tachometer)

2.1. Inden for måleområdet skal hastighedsskalaen være opdelt ensartet i afsnit på 1, 2, 5 eller 10 km/t. Skalainddelingens hastighedsværdi (delestregsafstand) må ikke overstige 10 % af skalasluthastigheden.

2.2. Det uden for måleområdet liggende indikationsområde behøver ikke at være forsynet med cifre.

2.3. Den til en hastighedsændring på 10 km/t svarende delestregsafstand må ikke være mindre end 10 mm.

2.4. På et viserinstrument må afstanden mellem viser og skala ikke overstige 3 mm.

3. Tidsmålerinstrument (ur)

Tidsmåleren skal kunne aflæses, uden at apparatet behøver at åbnes, og aflæsningen skal være sikker, let og utvetydig.

c) Skriveanordninger

1. Almindelige bestemmelser

1.1. Hvert apparat skal, uafhængigt af diagramarkets form (strimmel eller skive), have en markering, der muliggør en korrekt indlægning af diagramarket, således at tidsmarkeringen på arket stemmer overens med urets tidsangivelse.

1.2. Diagramarkets fremdrev skal være således konstrueret, at diagrambladet transporteres slørfrit og til enhver tid kan lægges ind og tages ud.

1.3. Ved diagramark i skiveform drives transportanordningen gennem urværket. I dette tilfælde skal diagramarkets fremføring ske jævnt glidende og andrage mindst 7 mm i timen, målt på hastigheds- og skrivefeltets inderste cirkelrand. Ved strimmelskrivere skal strimmelens fremføring i lige linie mindst andrage 10 mm i timen, hvis transportanordningen drives af urværket.

1.4. Den tilbagelagte vejstrækning, køretøjets hastighed samt åbningen af kassen, der indeholder diagramarket eller -arkene, skal optegnes fuldautomatisk.

2. Optegnelse af den tilbagelagte vejstrækning

2.1. En tilbagelagt vejstrækning på en kilometers længde skal i optegnelsen svare til en strækning på mindst 1 mm på den pågældende koordinat.

2.2. Også ved hastigheder i nærheden af måleområdets øverste grænse skal optegnelsen af vejstrækningen stadig kunne aflæses tydeligt.

3. Optegnelse af hastigheden

3.1. Skrivestiften til hastighedsoptegnelsen skal uafhængigt af diagramarkets form principielt føres i linie og vinkelret på diagramarkets bevægelsesretning. Dog kan skrivestiften føres efter en cirkelbue, såfremt følgende forudsætninger er opfyldt: — skriftsporet skal forløbe vinkelret på hastighedsskrivefeltets midterste periferi (ved diagramark i skiveform) eller på dets aksel (ved diagramark i strimmelform), — forholdet mellem føringsbuens krumningsdiameter og bredden af det felt, som er beregnet til registrering af hastigheden, må ikke være mindre end 2,4:1 uanset diagramarkets form, — enkelte af tidsskalaens streger skal gennemskære skrivefeltet i det bueformede spor, som svarer til skrivestiftens føring. Afstanden mellem stregerne må højst svare til en time på tidsskalaen.

3.2. En hastighedsændring på 10 km/t skal i optegnelsen svare til en strækning på mindst 1,5 mm på den pågældende koordinat.

4. Optegnelse af tiderne

▼M1

4.1. Kontrolapparatet skal være konstrueret således, at køretiden altid registreres automatisk, og således, at der — eventuelt efter betjening af en omskifter — er mulighed for særskilt at optegne de øvrige tider som anført i artikel 15, stk. 3, andet led, litra b), c) og d), i forordningen.

▼B

4.2. Af skriftsporenes beskaffenhed, deres placering og i givet fald de i artikel 15 i forordningen fastsatte tegn skal det utvetydigt fremgå, hvilken tidsgruppe det drejer sig om. De enkelte tidsgrupper fremstilles på diagramarket ved hjælp af forskellige skriftspor, bredder eller i enhver anden form, som sikrer en mindst lige så god aflæselighed og anvendelighed af diagramarket.

4.3. I køretøjer, der føres af et personale bestående af flere førere, skal de under punkt 4.1 nævnte optegnelser ske på to adskilte diagramark, ét for hver fører. I dette tilfælde skal fremføringen af de enkelte diagramark ske ved hjælp af den samme anordning eller ved hjælp af anordninger, der er koblet synkront.

d) Lukkemekanismer

1. Kassen, som indeholder diagramarket eller -arkene samt urets indstillingsanordning, skal være forsynet med lås.

2. Enhver åbning af kassen, som indeholder diagramarket eller -arkene samt urets indstillingsanordning, skal registreres automatisk på diagramarket eller -arkene.

e) Betegnelser

1. På apparatets skala skal være anbragt følgende betegnelser: — i umiddelbar nærhed af vejstrækningsmålerens indikation, måleenheden for de tilbagelagte vejstrækninger med forkortelsen »km/t«, — i nærheden af hastighedsskalaen forkortelsen »km/t«, — hastighedsmålerens måleområde med forkortelsen »Vmin … km/t, Vmax … km/t«; denne angivelse kan udelades, hvis den fremtræder på apparatets typeplade. Disse forskrifter finder dog ikke anvendelse på kontrolapparater, som er godkendt før den 10. august 1970.

2. Den på apparatet anbragte typeplade skal indeholde følgende oplysninger, som skal være let aflæselige på det installerede apparat: — fabrikantens navn og adresse, — fabriksnummer og fremstillingsår, — godkendelsesmærke for apparattypen, — apparatkonstanten i formen »k = … omdr/km« eller »k = … imp/km«, — eventuelt hastighedsmåleområde i den i punkt 1 angivne form, — hvis apparatets følsomhed over for hældningsvinklen kan påvirke dets angivelse ud over de tilladte tolerancer, den tilladelige hældningsvinkel angivet som: — — hvor α er vinklen målt fra vandret til den stilling af apparatets forside (anbragt retvendt), for hvilken apparatet er justeret, medens β og γ er de maksimalt tilladelige afgivelser henholdsvis opad og nedad fta justeringsvinklen α.

f) Tilladte tolerancer (indikations-og skriveanordninger)

1. Prøvestandsforsøg inden installering a) tilbagelagt vejstrækning: ± 1 % af den faktiske strækning, idet denne mindst skal være 1 km; b) hastighed: ± 3 km/t i forhold til den faktiske hastighed; c) tid: ± 2 minutter pr. dag, dog ikke mere end 10 minutter efter syv dage, hvis urets optrækningsfrie gangtid ikke andrager mindre end syv dage.

2. Ved installeringen a) tilbagelagt vejstrækning: ± 2 % af den faktiske strækning, idet denne mindst skal være 1 km; b) hastighed: ± 4 km/t i forhold til den faktiske hastighed; c) tid: ± 2 minutter pr. dag, eller ± 10 minutter efter syv dage.

3. I drift a) tilbagelagt vejstrækning: ± 4 % af den faktiske strækning, idet denne mindst skal være 1 km; b) hastighed: ± 6 km/t i forhold til den faktiske hastighed; c) tid: ± 2 minutter pr. dag, eller ± 10 minutter efter syv dage.

4. De under punkt 1, 2 og 3 nævnte tilladelige tolerancer gælder for temperaturer mellem 0o C og 40o C; temperaturerne måles i umiddelbar nærhed af apparatet.

5. De under punkt 2 og 3 nævnte tilladte tolerancer gælder, hvis de er blevet konstateret under de i afsnit VI nævnte betingelser.

IV. DIAGRAMARK

a) Almindelige bestemmelser

1. Diagramarkene skal være indrettet således, at de ikke hindrer apparatets normale funktion, således at optegnelserne ikke kan slettes ud, og således at disse kan aflæses og identificeres tydeligt. Diagramarkene skal bevare deres mål og optegnelser ved normal fugtighed og temperatur. De i artikel 15, stk. 5, i forordningen nævnte anførelser skal kunne foretages på diagramarkene, uden at disse herved beskadiges, og uden at optegnelsernes aflæselighed skades. Diagramarkene skal ved hensigtsmæssig oplagring være let aflæselige i mindst et år.

2. Diagramarkenes optegnelseskapacitet skal uafhængigt af arkenes form mindst andrage 24 timer. Er flere diagramark forbundet med hinanden for at forøge kapaciteten af indgrebsfrie optegnelser, skal forbindelserne mellem de enkelte diagramark være udført således, at optegnelserne på overgangsstederne fra et diagramark til det næste hverken opviser afbrydelser eller overlapninger.

b) Skrivefelter og deres inddeling

1. Diagramarkene omfatter følgende skrivefelter: — et skrivefelt udelukkende til hastighedsoptegnelsen, — et skrivefelt udelukkende til optegnelse af den tilbagelagte vejstrækning, — et skrivefelt eller skrivefelter til optegnelse af køretid, øvrige arbejds- og rådighedstider, arbejdsafbrydelser og hviletider.

2. Skrivefeltet til hastighedsoptegnelsen skal være inddelt mindst for hver 20 km/t. Hver delestreg skal være betegnet med den tilsvarende hastighed. Forkortelsen km/t skal fremtræde mindst et sted på skrivefeltet. Den sidste delestreg skal stemme overens med den øverste ende af måleområdet.

3. Skrivefeltet til optegnelsen af de tilbagelagte vejstrækninger skal være inddelt således, at antallet af tilbagelagte kilometer er let aflæseligt.

4. Skrivefeltet eller skrivefelterne til optegnelse af tiderne i henhold til punkt 1 skal indeholde henvisninger, som muliggør en entydig sondring mellem de enkelte tidsgrupper.

c) Oplysninger på diagramarket

Hvert diagramark skal bære følgende påtryk:

— fabrikantens navn og adresse eller firmamærke,

— godkendelsesmærke for modellen af diagramarket,

— godkendelsesmærke for den apparattype eller de apparattyper, til hvilken eller hvilke diagramarket kan benyttes,

— hastighedsmåleområdets øverste grænse i km/t.

På hvert diagramark skal der desuden mindst være påtrykt en tidsskala, som muliggør en direkte aflæsning af tiden med femten minutters mellemrum samt en simpel konstatering af afsnittene på fem minutter.

d) Åben plads til håndskrevne angivelser

På diagramarket skal der være afsat plads til mindst følgende håndskrevne angivelser fra føreren:

— efternavn og fornavn på føreren,

— tidspunkt og sted for påbegyndelse og for afslutning af diagramarkets anvendelse,

— indregistreringsnummer eller -numre på det køretøj eller de køretøjer, som er overladt føreren under diagramarkets anvendelse,

— kilometertællerens stand på det køretøj eller de køretøjer, som er overladt føreren under diagramarkets anvendelse,

— tidspunktet for skift af køretøj.

V. INSTALLERING AF KONTROLAPPARATET

1. Kontrolapparatet skal installeres således i motorkøretøjet, at chaufføren fra førersædet let kan aflæse hastighedsmåler, vejstrækningsmåler og ur, og at alle komponenter inklusive forbindelsesled er beskyttet mod hændelige beskadigelser.

2. Kontrolapparatets konstant skal kunne tilpasses køretøjets vejdrejetal gennem en egnet justeringsanordning. Motorkøretøjer med flere bagakselreduktioner skal være udstyret med en omskifteranordning, gennem hvilken de forskellige reduktionsforhold automatisk opnår det vejdrejetal, ved hvilket apparatets tilpasning til køretøjet er sket.

3. Efter afprøvning ved den første indbygning anbringes en installationsplade let synligt i køretøjet på eller ved siden af kontrolapparatet. Efter ethvert indgreb foretaget af en autoriseret installatør eller et autoriseret værksted, som gør det nødvendigt at ændre selve installationens indstilling, skal installationspladen udskiftes med en ny plade. Installationspladen skal mindst give følgende oplysninger: — den autoriserede installatørs eller det autoriserede værksteds navn, adresse eller firmamærke, — køretøjets vejdrejetal i formen »w = … omdr/km« eller »w = … imp/km«, — effektiv dækperiferi i formen »1 = … mm«, — dato for målingen af køretøjets vejdrejetal og af den effektive dækperiferi.

4. Plombering Følgende apparatdele skal plomberes: a) installationspladen, medmindre den er påmonteret således, at den ikke kan fjernes, uden at angivelserne ødelægges; b) tilslutningsklemmerne mellem det egentlige kontrolapparat og køretøjet; c) den egentlige adapter og dennes tilslutning til de øvrige dele af anlægget; d) omskifteranordningen i motorkøretøjer med flere bagakselreduktioner; e) adapterens og omskifteranordningens forbindelser med anlæggets øvre dele; f) de i afsnit III, litra a), nr. 7.2 omhandlede kasser ; ▼M3 g) enhver type dæksel over den justeringsanordning, der muliggør tilpasning af kontrolapparatets konstant til køretøjets vejdrejetal. ▼B I særlige tilfælde kan der fastsættes yderligere plomberinger ved apparatets typegodkendelse; på typegodkendelsesdokumentet skal det angives, hvor disse plomber er anbragt. ►M3 De under litra b), c) og e) nævnte plomber kan fjernes: — i nødsfald — for at montere, justere eller reparere en fartbegrænsende anordning eller en hvilken som helst anden anordning, der bidrager til færselssikkerheden forudsat at kontrolapparatet herefter fortsat fungerer pålideligt og korrekt og på ny forsynes med plombe af en autoriseret installatør eller et autoriseret værksted umiddelbart efter monteringen af den fartbegrænsende anordning eller en hvilken som helst anden anordning, der bidrager til færselssikkerheden, eller, i andre tilfælde, inden syv dage ◄ . Enhver beskadigelse af plomberne skal gøres til genstand for en skriftlig begrundelse, som skal holdes til disposition for den kompetente myndighed.

▼M4

5. De ledninger, der forbinder kontrolapparatet med impulssenderen, skal beskyttes af en ubrudt, plastovertrukket rustfri kappe med påkrympede ender, undtagen når en tilsvarende beskyttelse mod manipulation er sikret på anden måde (eksempelvis ved elektronisk overvågning såsom signalkryptering), hvormed det er muligt at påvise tilstedeværelsen af anordninger, som ikke er nødvendige for, at kontrolapparatet kan fungere korrekt, og som, når de tilsluttes og sættes i gang, har til formål at forhindre apparatets korrekte funktion ved kortslutning eller afbrydelse eller ved ændring af de elektroniske data fra hastigheds- og vejstrækningssensoren. En forbindelse med plomberede samlinger anses i denne forordning for ubrudt. Denne elektroniske overvågning kan erstattes af en elektronisk kontrol, som sikrer, at kontrolapparatet kan registrere alle køretøjets bevægelser uafhængigt af signalet fra hastigheds- og vejstrækningssensoren. ▼M5 Ved køretøjer forstås i dette punkt køretøjer i klasse M1 og N2 som defineret i bilag II A til Rådets direktiv 70/156/EØF ( 10 ). På køretøjer, der er udstyret med fartskriver i overensstemmelse med kravene i denne forordning og ikke konstrueret til montering af armeret kabel mellem vejstræknings-/hastighedssensoren og skriveren, monteres der en adapter så tæt som muligt på vejstræknings-/hastighedssensoren. Det armerede kabel monteres mellem adapteren og skriveren.

▼B

VI. EFTERPRØVNING OG KONTROL

Medlemsstaterne udpeger de organer, som skal udføre efterprøvning og kontrol.

1. Certificering af nye eller reparerede instrumenter

For hver enkelt nyt eller repareret apparat certificeres den korrekte funktion og nøjagtigheden af angivelser og optegnelser inden for de i afsnit III, litra f), punkt 1, fastsatte tolerancer ved den i afsnit V, nr. 4, litra f), foreskrevne plombering.

Medlemsstaterne kan i dette øjemed indføre en første efterprøvning, der består i kontrol og bekræftelse af det nye eller færdigreparerede apparats overensstemmelse med den godkendte model og/eller med kravene i forordningen, herunder dens bilag, eller lade fabrikanterne eller deres befuldmægtigede foretage certificeringen.

2. Installering

Ved installeringen i et køretøj skal apparatet og hele installationen opfylde bestemmelserne i afsnit III, litra f), punkt 2, vedrørende tolerancer.

De hermed forbundne kontrolafprøvninger skal udføres af en autoriseret installatør eller et autoriseret værksted på sammes ansvar.

3. Periodisk kontrol

a) Periodisk kontrol af de i køretøjerne installerede apparater skal finde sted mindst hvert andet år og kan blandt andet gennemføres som et led i det tekniske tilsyn med motorkøretøjerne. Især kontrolleres: — apparatets korrekte funktion, — at apparaterne er forsynet med typegodkendelsesmærke, — at installationspladen forefindes, — at plomberne på apparatet og de øvrige dele af installationen er ubeskadigede, — den faktiske dækperiferi.

b) Kontrollen med overholdelse af bestemmelserne i afsnit III, litra f), punkt 3, om tolerancer under drift, skal finde sted mindst en gang hvert sjette år, idet dog hver medlemsstat kan foreskrive en hyppigere kontrol for køretøjer, der er registreret på dens område. Denne kontrol indebærer obligatorisk udskiftning af installationspladen.

4. Måling af fejl

Måling af fejl under installeringen og under drift gennemføres på følgende betingelser, der er at anse som normale afprøvningsbetingelser:

— ubelastet køretøj i køreklar stand,

— dæktryk i overensstemmelse med fabrikantens angivelser,

— dækslid inden for de tilladte grænser i gældende forskrifter,

— køretøjets bevægelse: køretøjet skal bevæge sig frem ved egen motorkraft i lige linje på jævnt terræn og med en hastighed af 50 ± 5 km/t; kontrollen kan ligeledes, forudsat den er af en tilsvarende nøjagtighed, gennemføres på en egnet prøvestand.

▼M8









BILAG I B

FORSKRIFTER FOR KONSTRUKTION, AFPRØVNING, MONTERING OG EFTERSYN

For at sikre interoperabiliteten af programmellet til det udstyr, der beskrives i dette bilag, er visse edb-mæssige forkortelser, begreber og udtryk holdt i originalsproget, dvs. engelsk. Ordrette oversættelser er dog tilføjet i parentes til orientering og til at lette forståelsen

INDHOLD I. DEFINITIONER … II. KONTROLAPPARATETS GENERELLE EGENSKABER OG FUNKTIONER … 1. Generelle egenskaber … 2. Funktioner … 3. Funktionsmåder … 4. Sikkerhed … III. KONSTRUKTIONS- OG FUNKTIONSKRAV TIL KONTROLAPPARATER … 1. Isætning og udtagning af kort … 2. Måling af hastighed og tilbagelagt afstand … 2.1. Måling af tilbagelagt afstand … 2.2. Hastighedsmåling … 3. Tidsmåling … 4. Overvågning af førerens aktiviteter … 5. Overvågning af førertatus … 6. Manuel indlæsning foretaget af fører … 6.1. Indlæsning af de steder, hvor den daglige arbejdstid begynder og/eller slutter … 6.2. Manuel indlæsning af førerens aktiviteter … 6.3. Indlæsning af særlige omstændigheder … 7. Styring af virksomhedslåse … 8. Overvågning af kontrolaktiviteter … 9. Detektion af hændelser og/eller fejl… 9.1. Hændelsen »isætning af ugyldigt kort« … 9.2. Hændelsen »kortkonflikt« … 9.3. Hændelsen »tidsoverlapning« … 9.4. Hændelsen »kørsel uden behørigt kort« … 9.5. Hændelsen »isætning af kort under kørslen« … 9.6. Hændelsen »sidste kortsession ikke korrekt afsluttet« … 9.7. Hændelsen »overskridelse af tilladt hastighed« … 9.8. Hændelsen »afbrydelse af strømforsyning« … 9.9. Hændelsen »fejl i køredata« … 9.10. Hændelsen »forsøg på sikkerhedsbrud« … 9.11. »Kort« fejl … 9.12. »Fejl ved kontrolapparat« … 10. Indbyggede tester og selvtester … 11. Læsning fra datalager … 12. Registrering og lagring i datalageret … 12.1. Identifikationsdata for apparat … 12.1.1. Identifikationsdata for køretøj … 12.1.2. Identifikationsdata for bevægelsesføler … 12.2. Sikkerhedselementer … 12.3. Data vedrørende isætning og udtagning of førerkort … 12.4. Føreraktivitetsdata … 12.5. Steder, hvor den daglige arbejdstid begynder og/eller slutter … 12.6. Kilometerstand … 12.7. Detaljerede hastighedsdata … 12.8. Data vedrørende hændelser … 12.9. Data vedrørende fejl … 12.10. Kalibreringsdata … 12.11. Tidsjusteringsdata … 12.12. Data vedrørende kontrolaktivitet … 12.13. Data vedrørende virksomhedslåse … 12.14. Data vedrørende dataoverførsel … 12.15. Data vedrørende særlige omstændigheder … 13. Læsning fra fartskriverkort … 14. Registrering og lagring på fartskriverkort … 15. Visning på skærm … 15.1 Standardskærmbillede … 15.2. Visning af oplysninger om advarselssignaler … 15.3. Adgang via menu … 15.4. Andre skærmbilleder … 16. Udskrivning … 17. Advarselssignaler … 18. Overførsel af data til eksterne medier … 19. Udlæsning af data til supplerende eksterne enheder … 20. Kalibrering … 21. Tidsjustering … 22. Funktionsspecifikationer … 23. Materialer … 24. Mærkning … IV. KONSTRUKTIONS- OG FUNKTIONSKRAV TIL FARTSKRIVERKORT … 1. Synlige data … 2. Sikkerhed … 3. Standarder … 4. Miljømæssige og elektriske specifikationer … 5. Datalagring … 5.1. Data vedrørende kortidentifikation og -sikkerhed … 5.1.1. Identifikation af applikation … 5.1.2. Identifikation af chip … 5.1.3. Identifikation af IC-kort … 5.1.4. Sikkerhedselementer … 5.2. Førerkort … 5.2.1. Identifikation af kort … 5.2.2. Identifikation af kortindehaver … 5.2.3. Oplysninger om førerbevis … 5.2.4. Data vedrørende anvendte køretøjer … 5.2.5. Føreraktivitetsdata … 5.2.6. Steder, hvor den daglige arbejdstid begynder og/eller slutter … 5.2.7. Data vedrørende hændelser … 5.2.8. Data vedrørende fejl … 5.2.9. Data vedrørende kontrolaktivitet … 5.2.10. Kortsessionsdata … 5.2.11. Data vedrørende særlige omstændigheder … 5.3. Værkstedskort … 5.3.1. Sikkerhedselementer … 5.3.2. Identifikation af kort … 5.3.3. Identifikation af kortindehaver … 5.3.4. Data vedrørende anvendte køretøjer … 5.3.5. Føreraktivitetsdata … 5.3.6. Data vedrørende steder, hvor den daglige arbejdstids begynder og/eller slutter … 5.3.7. Data vedrørende hændelser og fejl … 5.3.8. Data vedrørende kontrolaktivitet … 5.3.9. Kalibrerings- og tidsjusteringsdata … 5.3.10. Data vedrørende særlige omstændigheder … 5.4. Kontrolkort … 5.4.1. Identifikation af kort … 5.4.2. Identifikation af kortindehaver … 5.4.3. Data vedrørende kontrolaktivitet … 5.5. Virksomhedskort … 5.5.1. Identifikation af kort … 5.5.2. Identifikation af kortindehaver … 5.5.3. Virksomhedsaktivitetsdata … 1. Instalace … 2. Instalační štítek … 3. Zapečetění … V. MONTERING AF KONTROLAPPARATET … 1. Montering … 2. Installationsplade … 3. Plombering … VI. KONTROL, EFTERSYN OG REPARATIONER … 1. Autorisering af installatører eller værksteder … 2. Kontrol af nye eller reparerede instrumenter … 3. Monteringseftersyn … 4. Periodiske eftersyn … 5. Måling af fejl … 6. Reparationer … VII. UDSTEDELSE AF KORT … VIII. TYPEGODKENDELSE AF KONTROLAPPARATER OG FARTSKRIVERKORT … 1. Generelt … 2. Sikkerhedsattest … 3. Funktionsattest … 4. Interoperabilitetsattest … 5. Typegodkendelsesattest … 6. Undtagelsesprocedure: Indledende interoperabilitetsprøver … Tillæg 1. Dataordliste … Tillæg 2. Specifikation af fartskriverkort … Tillæg 3. Piktogrammer … Tillæg 4. Udskrifter … Tillæg 5. Skærmbilleder … Tillæg 6. Eksterne grænseflader … Tillæg 7. Protokoller for dataoverførsel … Tillæg 8. Kalibreringsprotokol … Tillæg 9. Typegodkendelse — Liste over mindstekrav til prøver … Tillæg 10. Fælles sikkerhedsmål … Tillæg 11. Fælles sikkerhedsmekanismer …

I. DEFINITIONER

I dette bilag forstås ved:

a) »aktivering« : Den fase, hvori kontrolapparatet bliver helt driftsklart og implementerer alle funktioner, herunder sikkerhedsfunktioner. For at aktivere et kontrolapparat skal man benytte et værkstedskort og indtaste dettes PIN-kode

b) »ægthedsbekræftelse« : En funktion, som er bestemt til at fastslå og efterprøve en påberåbt identitet

c) »ægthed« : Den egenskab ved oplysninger, at de kommer fra en part, hvis identitet kan efterprøves

d) »indbygget test (BIT)« : Test, som køres på ordre fra operatøren eller fra eksternt udstyr

e) »kalenderdag« : Et døgn fra kl. 0.00 til kl. 24.00. Alle kalenderdage går efter UTC-tid (koordineret verdenstid)

▼M15

f) »kalibrering« : Opdatering eller bekræftelse af de køretøjsparametre, som skal ligge i datalageret. Køretøjsparametre omfatter køretøjsidentifikation (VIN, indregistreringsnummer og den medlemsstat, der foretager registreringen) samt køretøjskarakteristika (w, k, l, dækstørrelse, hastighedsbegrænserens indstilling (hvis relevant), aktuel UTC-tid, aktuel kilometerstand). En opdatering eller bekræftelse, som udelukkende omfatter UTC-tid, betragtes som en tidsjustering og ikke som en kalibrering, forudsat at det ikke er i strid med krav 256. Til kalibrering af et kontrolapparat kræves værkstedskort

▼M8

g) »kortnummer« : Et nummer, som består af 16 alfanumeriske tegn og entydigt identificerer et fartskriverkort i en medlemsstat. I kortnummeret indgår et fortløbende indeks (hvis relevant), et erstatningsindeks og et fornyelsesindeks. Et kort er således entydigt identificeret ved den udstedende medlemsstats kode og kortnummeret

h) »fortløbende kortindeks« : Kortnummerets 14. alfanumeriske tegn, som anvendes til at skelne mellem de forskellige kort, som udstedes til en virksomhed eller instans med ret til at få udstedt flere forskellige fartskriverkort. Den pågældende virksomhed eller instans er entydigt identificeret ved de første 13 tegn i kortnummeret

i) »kortfornyelsesindeks« : Kortnummerets 16. alfanumeriske tegn, som øges, hver gang et fartskriverkort fornys

j) »korterstatningsindeks« : Kortnummerets 15. alfanumeriske tegn, som øges, hver gang et fartskriverkort erstattes

k) »køretøjets vejdrejetal« : Den karakteristiske størrelse, der angiver talværdien af udgangssignalet fra den køretøjsdel, der forbinder kontrolapparatet med køretøjet (gearkassens udgangsaksel eller hjulakslen), mens det tilbagelægger en afstand på 1 km under normale prøvebetingelser (se kapitel VI.-5). Vejdrejetallet udtrykkes i impulser pr. km (w = … imp/km)

▼M15

l) »virksomhedskort« : Et fartskriverkort, som af medlemsstatens myndigheder er udstedt til ejeren eller indehaveren af køretøjer monteret med kontrolapparat. Virksomhedskortet identificerer virksomheden og gør det muligt at vise, overføre og printe data, som er gemt i det kontrolapparat, som denne virksomhed har låst, eller som ingen virksomhed har låst

▼M8

m) »kontrolapparatets konstant« : Den karakteristiske størrelse, der angiver talværdien af det indgangssignal, som kræves for at vise og registrere en tilbagelagt afstand på 1 km. Denne konstant udtrykkes i impulser pr. km (k = … imp/km)

n) »sammenhængende køretid« beregnes i kontrolapparatet som ( 11 ) : Aktuel akkumuleret køretid for en given fører siden afslutningen af dennes sidste RÅDIGHED, PAUSE/HVILE eller periode, som er UKENDT ( 12 ) på 45 minutter eller derover (denne periode kan være fordelt på flere perioder på mindst 15 minutter). I beregningerne tages efter behov hensyn til tidligere aktiviteter, som er gemt på førerkortet. Når føreren ikke har isat sit kort, baseres beregningerne på de data, der er registreret vedrørende den aktuelle periode, hvor der ikke var isat et kort, og som vedrører den pågældende kortplads

o) »kontrolkort« : Et fartskriverkort, som af en medlemsstats myndigheder er udstedt til en national kompetent kontrolmyndighed. Kontrolkortet identificerer kontrolinstansen og eventuelt kontrolpersonen og giver mulighed for adgang til data i datalageret eller på førerkortene med henblik på læsning, udprintning og/eller overførsel

p) »akkumuleret pausetid« beregnes i kontrolapparatet som (12) : Den akkumulerede kørepausetid beregnes for en given fører som de aktuelle akkumulerede perioder med RÅDIGHED, PAUSE/HVILE eller UKENDT (12) på hver mindst 15 minutter siden slutningen af den seneste periode af RÅDIGHED, PAUSE/HVILE eller UKENDT (12) periode på 45 minutter eller derover (sidstnævnte periode kan være fordelt på flere perioder på hver mindst 15 minutter). I beregningerne tages efter behov hensyn til tidligere aktiviteter, som er gemt på førerkortet. Ukendte perioder, som har negativ varighed (dvs. ukendt periodes start > ukendt periodes slutning) pga. tidsoverlapning mellem to forskellige kontrolapparater, tages ikke i betragtning ved beregningen. Når føreren ikke har isat sit kort, baseres beregningerne på de data, der er registreret vedrørende den aktuelle periode, hvor der ikke var isat et kort, og som vedrører den pågældende kortplads

q) »datalager« : En elektronisk datalagerenhed, som er indbygget i kontrolapparatet

r) »digital underskrift« : Data, som er vedhæftet til eller er en kodet transformation af en gruppe data, og med hvilke modtageren af datagruppen kan fastslå ægthed og integritet af den pågældende gruppe data

▼M15

s) »dataoverførsel« : Kopiering sammen med den digitale signatur af en del af eller et komplet sæt datafiler, som er gemt i køretøjets datalager eller i fartskriverkortets datalager, når disse data er nødvendige for at fastslå, at forskrifterne i forordning (EF) nr. 561/2006 er overholdt. Fabrikanter af køretøjsenheder til digitale fartskrivere og fabrikanter af udstyr, der er konstrueret og beregnet til at overføre datafiler, træffer alle rimelige foranstaltninger til at sikre, at overførslen af sådanne data kan gennemføres med mindst mulig forsinkelse for transportvirksomheder og førere. Overførslen må ikke bevirke, at lagrede data ændres eller slettes. Det er muligvis ikke nødvendigt at overføre den detaljerede hastighedsfil for at fastslå, om forordning (EF) nr. 561/2006 er overholdt, men den kan anvendes til andre formål, f.eks. undersøgelse af en ulykke

▼M8

t) »førerkort« : Et fartskriverkort, som af medlemsstatens myndigheder er udstedt til en bestemt fører. Førerkortet identificerer føreren og har mulighed for lagring af aktivitetsdata for føreren

u) »effektiv dækperiferi« : Gennemsnittet af de afstande, hvert enkelt af køretøjets trækkende hjul tilbagelægger ved en fuld omdrejning. Måling af sådanne afstande skal finde sted under normale prøvebetingelser (kapitel VI.5) og angives i formen »l = … mm«. Køretøjsfabrikanten kan erstatte måling af sådanne afstande med en teoretisk beregning, som tager hensyn til vægtfordelingen på akslerne for det driftsklare, ubelastede køretøj ( 13 ). Metoderne til en sådan teoretisk beregning skal godkendes af de kompetente myndigheder i en medlemsstat

v) »hændelse« : Unormal funktion, som detekteres af kontrolapparatet og kan skyldes forsøg på misbrug

w) »fejl« : Unormal funktion, som detekteres af kontrolapparatet og kan skyldes funktionsfejl ved apparatet eller svigt af dette

x) »montering« : Montering af kontrolapparatet i et køretøj

y) »bevægelsesføler« : En del af kontrolapparatet, som afgiver et signal, som repræsenterer kørehastighed og/eller tilbagelagt afstand

z) »ugyldigt kort« : Et kort, som enten findes defekt, som ikke har bestået den indledende ægthedskontrol, hvis gyldighedsperiode endnu ikke er begyndt, eller hvis udløbsdato er overskredet

aa) »uden for gyldighedsområdet« : Når kontrolapparat ikke kræves anvendt efter bestemmelserne i Rådets forordning (EØF) nr. 3820/85

bb) »overskridelse af tilladt hastighed« : Overskridelse af tilladt hastighed for køretøjet, defineret som en vilkårlig periode op over 60 sekunder, i hvilken køretøjets målte hastighed overskrider den grænse for indstilling af hastighedsbegrænseren, som er fastlagt i Rådets direktiv 92/6/EØF af 10. februar 1992 om montering og anvendelse af hastighedsbegrænsende anordninger i visse klasser af motorkøretøjer i Fællesskabet ( 14 )

cc) »periodisk eftersyn« : Et sæt operationer, som udføres for at kontrollere, at kontrolapparatet fungerer korrekt, og at dets indstillinger svarer til køretøjets parametre

dd) »printer« : Den komponent i kontrolapparatet, som leverer udskrifter af lagrede data

ee) »kontrolapparat« : Alt det udstyr, der er bestemt til montering i motorkøretøjer for hel- eller halvautomatisk at vise, registrere og lagre oplysninger om kørslen og om bestemte perioder i førernes arbejdstid

ff) »fornyelse« : Udstedelse af et nyt fartskriverkort, når et eksisterende kort enten udløber, fejlfungerer eller er blevet returneret til den udstedende myndighed. Fornyelse forudsætter altid, at der er sikkerhed for, at der ikke samtidig findes to gyldige kort

gg) »reparation« : Enhver sådan reparation af en bevægelsesføler eller af en køretøjsenhed, som kræver afbrydelse af dens strømforsyning, afbrydelse fra andre af kontrolapparatets dele eller oplukning af føleren

hh) »erstatning« : Udstedelse af et fartskriverkort som erstatning for et eksisterende kort, som er erklæret tabt, stjålet eller defekt og ikke er returneret til den udstedende myndighed. Erstatning indebærer altid en risiko for, at der findes to gyldige kort samtidig

ii) »sikkerhedsattestering« : Den proces, hvorved det attesteres af et ITSEC ( 15 ) attesteringsorgan, at kontrolapparat (eller -komponent) eller det undersøgte fartskriverkort opfylder sikkerhedsforskrifterne i tillæg 10, fælles sikkerhedsmål

jj) »selvtest« : Tester, som af kontrolapparatet foretages periodisk og automatisk til afsløring af fejl

kk) »fartskriverkort« : Chipkort til brug sammen med kontrolapparatet. Fartskriverkort gør det muligt for kontrolapparatet at identificere kortindehaverens identitet (eller identitetsgruppe) og giver mulighed for at overføre og gemme data. Fartskriverkort kan være af følgende typer: — førerkort — kontrolkort — værkstedskort — virksomhedskort

ll) »typegodkendelse« : Den proces, hvormed en medlemsstat attesterer, at kontrolapparatet eller -komponenten eller det undersøgte fartskriverkort opfylder forskrifterne i denne forordning

mm) »dækstørrelse« : Dækdimensionsbetegnelse (udvendige drivende hjul) i henhold til Rådets direktiv 92/23/EØF ( 16 )

nn) »køretøjsidentifikation« : De numre, som identificerer køretøjet: Køretøjets registreringsnummer (VRN) med angivelse af den medlemsstat, hvor det er indregistreret, og køretøjets identifikationsnummer (VIN) ( 17 )

oo) »køretøjsenhed (VU)« : Kontrolapparatet uden bevægelsesføler og uden dennes tilslutningskabler. Køretøjsenheden kan enten være en enkelt enhed eller flere enheder, som er fordelt i køretøjet, når blot den opfylder sikkerhedsforskrifterne i dette regulativ

pp) til beregningsformål i kontrolapparatet forstås ved »uge« : Tidsrummet fra mandag kl. 00.00 UTC til søndag kl. 24.00 UTC

qq) »værkstedskort« : Et fartskriverkort, som af medlemsstatens myndigheder er udstedt til en fabrikant af kontrolapparater, en installatør, en køretøjsfabrikant eller et værksted, som er godkendt af samme medlemsstat. Værkstedskortet identificerer kortindehaveren og giver mulighed for prøvning, kalibrering og/eller dataoverførsel på kontrolapparatet.

▼M13

rr) »adapter« : En del af kontrolapparatet, der afgiver et signal, som vedvarende repræsenterer kørehastighed og/eller tilbagelagt distance, og som: — alene installeres og anvendes i køretøjer af typerne M1 og N1 (som defineret i bilag II til Rådets direktiv 70/156/EØF), der er taget i brug for første gang mellem den 1. maj 2006 og den 31. december 2013 — installeres, når det mekanisk set ikke er muligt at installere nogen anden eksisterende type af bevægelsesføler, som er i overensstemmelse med de øvrige bestemmelser i dette bilag og de tilknyttede tillæg 1 til 11 — installeres mellem køretøjsenheden og det sted, hvor de hastigheds/afstandsrelaterede impulser genereres af integrerede følere eller alternative tilkoblinger. Set i forhold til køretøjsenheden fungerer adapteren, som om en bevægelsesføler, der opfylder bestemmelserne i dette bilag og de tilknyttede tillæg 1 til 11, var tilsluttet køretøjsenheden. Anvendelsen af en sådan adapter i de ovenfor beskrevne køretøjer skal muliggøre installation og korrekt anvendelse af en køretøjsenhed, der opfylder alle krav i dette bilag. For sådanne køretøjer omfatter kontrolapparatet kabler, en adapter og en køretøjsenhed.

▼M8

II. KONTROLAPPARATETS GENERELLE EGENSKABER OG FUNKTIONER

000Køretøjer, der er udstyret med kontrolapparat, som opfylder forskrifterne i dette bilag, skal være forsynet med hastighedsviser og kilometertæller. Disse funktioner skal være indeholdt i kontrolapparatet.

1. Generelle egenskaber

Kontrolapparatet har til formål at registrere, gemme, vise, udprinte og udlæse data vedrørende førerens aktiviteter.

001Kontrolapparatet omfatter kabler, en bevægelsesføler og en køretøjsenhed.

▼M15

001aGrænsefladen mellem bevægelsesfølere og køretøjsenheder skal være i overensstemmelse med ISO 16844-3:2004, Cor 1:2006.

▼M8

002Køretøjsenheden består af en processor, et datalager, en datahukommelse, et tidstro ur, to chipkortinterface-enheder (fører og medchauffør), en printer, en skærm, et visuelt advarselssignal, et kalibrerings- og udlæsningsstik samt faciliteter til indlæsning foretaget af bruger.

Kontrolapparatet kan være tilsluttet andre enheder gennem ekstra stik.

003Funktioner og anordninger, som indsættes i eller tilsluttes kontrolapparatet må, hvad enten de er godkendt eller ej, ikke forstyrre eller kunne forstyrre den korrekte og sikre funktion af kontrolapparatet eller overholdelsen af dette regulativs bestemmelser.

Kontrolapparatets brugere identificerer sig over for apparatet gennem fartskriverkort.

004Kontrolapparatet giver selektiv adgangsret til data og funktioner, afhængigt af brugerens type og/eller identitet.

Kontrolapparatet registrerer og gemmer data i sit datalager og på fartskriverkortene.

Dette sker i overensstemmelse med Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger ( 18 ).

2. Funktioner

005Kontrolapparatet skal garantere følgende funktioner:

— overvågning af indsætninger og udtagninger af kort,

— måling af hastighed og tilbagelagt afstand,

— tidsmåling,

— overvågning af førerens aktiviteter,

— overvågning af kørestatus,

— manuel indlæsning foretaget af føreren: — — indlæsning af de steder, hvor den daglige arbejdstid begynder og/eller slutter, — manuel indlæsning af førerens aktiviteter, — indlæsning af særlige omstændigheder,

— forvaltning af virksomhedslåse,

— overvågning af kontrolaktiviteter,

— detektion af hændelser og/eller fejl,

— indbyggede tester og selvtester,

— læsning fra datalager,

— registrering og lagring i datalager,

— læsning fra fartskriverkort,

— registrering og lagring på fartskriverkort,

— visning på skærm,

— udprintning,

— advarselssignaler,

— overførsel af data til eksterne medier,

— udlæsning af data til supplerende eksterne enheder,

— kalibrering,

— tidsjustering.

3. Funktionsmåder

006Kontrolapparatet skal have fire funktionsmåder:

— driftsmåde,

— kontrolmåde,

— kalibreringsmåde,

— virksomhedsmåde.

007Kontrolapparatet skal skifte til følgende funktionsmåde, afhængigt af de gyldige fartskriverkort, som indsættes i kortlæserne:







Funktionsmåde Førerkortplads Intet kort Førerkort Kontrolkort Værkstedskort Virksomhedskort Kortplads f. medchauffør Intet kort Driftsklar Driftsklar Kontrol Kalibrering Virksomhed Førerkort Driftsklar Driftsklar Kontrol Kalibrering Virksomhed Kontrolkort Kontrol Kontrol Kontrol (1) Driftsklar Driftsklar Værkstedskort Kalibrering Kalibrering Driftsklar Kalibrering (1) Driftsklar Virksomhedskort Virksomhed Virksomhed Driftsklar Driftsklar Virksomhed (1) (1) 008I disse situationer skal kontrolapparatet kun bruge det fartskriverkort, som er isat i førerkortets kortplads.

009Kontrolapparatet skal ignorere ugyldige kort, som indsættes, dog skal det kunne vise, printe og overføre data, som ligger på et udgået kort.

010Alle de i kapitel II, punkt 2 angivne funktioner skal virke i alle funktionsmåder, med følgende undtagelser:

— kalibreringsfunktionen er kun tilgængelig i kalibreringsmåde,

— tidsindstillingsfunktionen er begrænset, når apparatet ikke er i kalibreringsmåde,

▼M15 —————

▼M8

— funktionen styring af virksomhedslåse er kun tilgængelig i virksomhedsmåde,

— funktionen overvågning af kontrolaktivitet er operationel i kontrolmåde,

▼M15

— dataoverførselsfunktionen er ikke tilgængelig i driftsmåde (bortset fra det i krav 150 fastlagte), undtagen ved overførsel af et førerkort, når der ikke er indsat andre kort i køretøjsenheden.

▼M8

011Kontrolapparatet kan udlæse alle data til skærm, printer og eksterne interface-enheder, med følgende undtagelser:

— i driftsmåde slettes enhver personlig identifikation (efternavn og fornavn), som ikke modsvarer det isatte fartskriverkort; alle kortnumre, som ikke svarer til det isatte kort, bliver delvis slettet (hver andet tegn — fra venstre til højre — bliver slettet),

▼M15

— i virksomhedsmåde kan førerrelaterede data (krav 081, 084 og 087) kun udlæses for perioder, som ikke er låst, eller som ingen anden virksomhed (således som denne er identificeret ved de første 13 cifre i virksomhedskortnummeret) har låst,

▼M8

— når der intet kort sidder i kontrolapparatet, kan førerrelaterede data kun udlæses for den aktuelle dato og de 8 foregående kalenderdage.

4. Sikkerhed

Med sikringen af systemet tilstræbes det at beskytte datahukommelsen på en sådan måde, at uvedkommende ikke kan få adgang til og manipulere med data, og således at forsøg herpå opdages, at beskytte integritet og ægthed af data, som udveksles mellem bevægelsesføler og køretøjsenhed, at beskytte integritet og ægthed af data, som udveksles mellem kontrolapparat og fartskriverkort, og at efterprøve integritet og ægthed af data, som overføres.

012For at systemet skal være sikkert, skal kontrolapparatet opfylde de sikkerhedsforskrifter, der er angivet under fælles sikkerhedsmål for bevægelsesføler og køretøjsenhed (tillæg 10).

III. KONSTRUKTIONS- OG FUNKTIONSKRAV TIL KONTROLAPPARATER

1. Isætning og udtagning af kontrolkort

013Kontrolapparatet skal overvåge isætning og udtagning af kort i kortlæseenhederne.

014Når et kort isættes, skal kontrolapparatet detektere, om kortet er et gyldigt fartskriverkort, og, i bekræftende fald, dets type.

015Kontrolapparatet skal være konstrueret således, at det låser fartskriverkortene i stilling, når de isættes korrekt i kortlæserne.

016Frigivelse af fartskriverkort må kun være mulig, når køretøjet holder stille, og efter at de relevante data er blevet gemt på kortene. Frigivelse af kortet må kun kunne ske ved et aktivt indgreb af brugeren.

2. Måling af hastighed og tilbagelagt afstand

017Denne funktion skal til stadighed måle og kunne angive den kilometerstand, der svarer til den totale afstand tilbagelagt af køretøjet.

018Denne funktion skal til stadighed måle og kunne angive køretøjets hastighed.

019Hastighedsmålefunktionen skal endvidere kunne angive, om køretøjet er i bevægelse eller holder stille. Køretøjet anses for at være i bevægelse, så snart funktionen detekterer flere end 1 imp/sek. fra bevægelsesføleren i mindst 5 sekunder, ellers anses det for at holde stille.

Anordninger, som viser hastighed (speedometer) og total tilbagelagt distance (kilometertæller) og er monteret i et køretøj med et kontrolapparat, som opfylder denne forordnings bestemmelser, skal opfylde forskrifterne for tilladelige maksimale tolerancer i dette bilag (kapitel III.2.1 og III.2.2).

2.1. Måling af tilbagelagt afstand

020Den tilbagelagte afstand kan måles enten:

— så både fremadkørsel og bagudkørsel medregnes, eller

— så alene fremadkørsel medregnes.

021Kontrolapparatet skal måle afstande fra 0 til 9999999,9 km.

022Ved afstandsmåling skal tolerancen være inden for følgende grænser (afstande på mindst 1 000 m):

— ± 1 % før montering,

— ± 2 % ved montering og periodisk eftersyn,

— ± 4 % under brug.

023Afstandsmålingen skal have en opløsning på 0,1 km eller bedre.

2.2. Hastighedsmåling

024Kontrolapparatet skal måle hastigheder fra 0 til 220 km/h.

025For at sikre en højeste tolerance på den viste hastighed på ± 6 km/h under brug, og under hensyntagen til:

— en tolerance på 2 km/h på variationer i inddata (dækvariationer, …),

— en tolerance på 1 km/h på målinger udført under montering og periodiske eftersyn,

skal kontrolapparatet ved hastigheder mellem 20 og 180 km/h, og ved vejdrejetal af køretøjet mellem 4 000 og 25 000 imp/km, måle hastigheden med en tolerance på ± 1 km/h (ved konstant hastighed).

Bemærkning: Datalagringens opløsning medfører, at der skal tillægges en yderligere tolerance på ± 0,5 km/h på den hastighed, der er gemt af kontrolapparatet.

025aInden for 2 sekunder efter afslutning af en hastighedsændring skal hastighedsmåling kunne foretages korrekt med de normale tolerancer, når hastighedsændringen er sket i et tempo på indtil 2 m/s2.

026Hastighedsmålingen skal have en opløsning på 1 km/h.

3. Tidsmåling

027Tidsmålefunktionen skal permanent og digitalt levere UTC-dato og -tid.

▼M15

028Der anvendes UTC-dato og -tid til at tidsbestemme data i kontrolapparatet (registreringer, dataudveksling) og til alle udskrifter, der er anført i tillæg 4 »Udskrifter«.

029For at lokal tid kan vises, skal forskydningen af den viste tid kunne ændres i trin på en halv time. Ingen andre forskydninger end negative eller positive multipla af halve timer er tilladt.

▼M8

030Tidspunktdriften skal være inden for ± 2 sekunder i døgnet under typegodkendelsesomstændigheder.

031Tidsmålingens opløsning skal være 1 sekund eller bedre.

032Tidsmålingen må under typegodkendelsesomstændigheder ikke kunne påvirkes af en afbrydelse i den eksterne strømforsyning på mindre end 12 måneder.

4. Overvågning af førerens aktiviteter

033Denne funktion skal permanent og særskilt overvåge aktiviteterne af én fører og én medchauffør.

034Føreraktiviteter skal bestå i KØRSEL, ARBEJDE, RÅDIGHED eller PAUSE/HVILE.

035Fører og/eller medchauffør skal manuelt kunne vælge ARBEJDE, RÅDIGHED eller PAUSE/HVILE.

036Når køretøjet bevæger sig, skal der automatisk vælges KØRSEL for føreren og RÅDIGHED for medchaufføren.

037Når køretøjet standser, skal der automatisk vælges ARBEJDE for føreren.

▼M15

038Det første aktivitetsskift til HVILE eller RÅDIGHED, som finder sted inden for 120 sekunder efter det ved standsning af køretøjet udløste automatiske skift til ARBEJDE, antages at have fundet sted på tidspunktet for køretøjets standsning (således at skiftet til ARBEJDE eventuelt ophæves).

▼M8

039Denne funktion skal udlæse aktivitetsskift til kontrolfunktionerne med en opløsning på et minut.

▼M15 —————

▼M15

041Er der et givet kalenderminut registreret KØRSEL som aktivitet i både det umiddelbart foregående og umiddelbart efterfølgende minut, anses hele det pågældende minut for KØRSEL.

042Et givet kalenderminut, der ikke anses for KØRSEL efter krav 041, anses for at bestå udelukkende af samme aktivitet som den længstvarende uafbrudte aktivitet i det pågældende minut (eller, for aktiviteter med samme varighed, den senest forekommende af disse).

▼M8

043Denne funktion skal endvidere overvåge førerens kontinuerlige køretid og akkumulerede pausetid.

5. Overvågning af førerstatus

044Denne funktion overvåger kørestatus permanent og automatisk.

045Som kørestatus vælges FØRERHOLD, når der er isat to gyldige førerkort i apparatet; i alle andre tilfælde vælges ÉN FØRER som kørestatus.

6. Manuel indlæsning foretaget af fører

6.1. Indlæsning af de steder, hvor den daglige arbejdstid begynder og/eller slutter

046Denne funktion skal give mulighed for indlæsning af de steder, hvor den daglige arbejdstid begynder og/eller slutter for fører og/eller medchauffør.

047Ved stedet forstås den pågældende stat samt, hvor det er relevant, region.

048Ved udtagelse af førerkort (eller værkstedskort) skal kontrolapparatet påminde fører eller medchauffør om at indlæse et »sted, hvor den daglige arbejdstid slutter.«

049Kontrolapparatet skal tillade, at denne anmodning tilsidesættes.

▼M15

050Det skal være muligt at indlæse steder, hvor den daglige arbejdstid begynder og/eller slutter, ved hjælp af kommandoer i menuerne. Hvis der foretages mere end én sådan indlæsning inden for et kalenderminut, bevares kun den sidste indlæsning af begyndelsesstedet og den sidste indlæsning af slutstedet, som er foretaget inden for dette tidsrum.

▼M8

6.2. Manuel indlæsning af førerens aktiviteter

▼M15

050aKontrolapparatet skal efter isætning af fører- eller værkstedskortet, og først på det tidspunkt, tillade manuel indlæsning af aktiviteter. Det skal være muligt at foretage manuelle indlæsninger ved den første isætning af et fører- eller værkstedskort, som ikke tidligere har været anvendt.

Manuel indlæsning af aktiviteter foretages med lokal tid og dato i den tidszone (UTC-forskydning), som køretøjsenheden aktuelt er indstillet til.

Ved isætning af fører- eller værkstedskort skal kortindehaveren mindes om:

— dato og tid for den sidste udtagning af det pågældende kort

— valgfrit: den lokale tidsforskydning, som aktuelt er indstillet for køretøjsenheden

Det skal være muligt at indlæse aktiviteter inden for følgende begrænsninger:

— Aktivitetstypen skal være ARBEJDE, RÅDIGHED eller PAUSE/HVILE.

— Start- og sluttidspunkterne for hver aktivitet skal ligge inden for perioden mellem den sidste kortudtagning og den aktuelle isætning.

Aktiviteterne må ikke overlappe hinanden i tid.

Proceduren for manuel indlæsning af aktiviteter skal bestå af lige så mange på hinanden følgende trin, som er nødvendige for at indstille en aktivitetstype og et start- og et sluttidspunkt for hver aktivitet. For enhver del af tidsperioden mellem den sidste kortudtagning og den aktuelle kortisætning skal kortindehaveren have mulighed for ikke at registrere nogen aktivitet.

Under de manuelle indlæsninger i forbindelse med kortisætningen skal kortindehaveren, hvis relevant, have mulighed for at indlæse:

— et sted, hvor en tidligere daglig arbejdsperiode er sluttet, og det tilknyttede tidspunkt (hvis det ikke allerede er indlæst ved den sidste kortudtagning)

— et sted, hvor den nuværende daglige arbejdsperiode begynder, og det tilknyttede tidspunkt.

Hvis der indlæses et sted, skal det registreres i det relevante fartskriverkort.

Manuelle indlæsninger skal afbrydes, hvis:

— kortet tages ud, eller

— køretøjet er i bevægelse og kortet sidder i førerens kortplads.

Yderligere afbrydelser er tilladt, f.eks. en timeout efter en vis periode med brugerinaktivitet. Hvis manuelle indlæsninger bliver afbrudt, skal kontrolapparatet godkende alle komplette indlæsninger af steder og aktiviteter (med enten entydigt sted og tid eller aktivitetstype og start- og sluttidspunkt), som allerede er foretaget.

Hvis der isættes et andet fører- eller værkstedskort, mens der er ved at blive foretaget manuelle indlæsninger af aktiviteter for et tidligere isat kort, skal de manuelle indlæsninger for det tidligere kort afsluttes, før der påbegyndes manuelle indlæsninger af det andet kort.

Kortindehaveren skal have mulighed for at tilføje manuelle indlæsninger i henhold til følgende minimumsprocedure:

Manuel indlæsning af aktiviteter i kronologisk rækkefølge for perioden mellem den sidste kortudtagning og den aktuelle isætning.

Starttidspunktet for den første aktivitet skal være sat til kortudtagningstidspunktet. For hver efterfølgende indlæsning skal starttidspunktet være forud sat således, at det følger umiddelbart efter den tidligere indlæsning. Der skal vælges aktivitetstype og sluttidspunkt for hver aktivitet.

Denne proces skal slutte, når sluttidspunktet for en manuelt indlæst aktivitet er lig kortisætningstidspunktet. Kontrolapparatet kan derefter eventuelt give kortindehaveren mulighed for at ændre en manuelt indlæst aktivitet, indtil den godkendes ved valg af en bestemt kommando. Derefter skal det være forbudt at foretage enhver sådan ændring.

▼M8

6.3. Indlæsning af særlige omstændigheder

▼M15

050bKontrolapparatet skal give føreren mulighed for tidstro indlæsning af følgende to særlige omstændigheder:

»UDEN FOR GYLDIGHEDSOMRÅDE«(start, slut)

»OVERFART MED FÆRGE/TOG«

»OVERFART MED FÆRGE/TOG« kan ikke finde sted, når betingelsen »UDEN FOR GYLDIGHEDSOMRÅDE« er åbnet.

Er betingelsen »UDEN FOR GYLDIGHEDSOMRÅDE« åbnet, skal den automatisk lukkes af kontrolapparatet ved isætning eller udtagning af et førerkort.

Hvis betingelsen »UDEN FOR GYLDIGHEDSOMRÅDE« er åbnet, skal det forhindre følgende hændelser og advarsler: — Kørsel uden behørigt kort — Advarsler forbundet med sammenhængende køretid.

▼M8

7. Styring af virksomhedslåse

051Denne funktion skal give mulighed for styring af de låse, som oprettes af en virksomhed for at dataadgangen er forbeholdt virksomheden, når systemet er i virksomhedsmåde.

052Virksomhedslåse består af startdato/klokkeslæt (lås-ind) og slutdato/klokkeslæt (lås-ud), knyttet til virksomhedens identitet som angivet af virksomhedskortets nummer (ved lås-ind).

053Lås »ind« og lås »ud« kan kun foretages i realtid.

054Enten skal kun den virksomhed kunne låse ud, som har låst »ind« (som angivet ved de første 13 cifre i virksomhedskortets nummer), eller også

055skal lås-ud udføres automatisk, hvis en anden virksomhed låser ind.

055aHvis en virksomhed låser ind, hvor forudgående lås var for samme virksomhed, antages det, at forudgående lås ikke er låst »ud« og stadig er »ind«.

8. Overvågning af kontrolaktiviteter

056Denne funktion skal overvåge de aktiviteter — VISNING PÅ SKÆRM, UDPRINTNING, UDLÆSNING på køretøjsenhed og kort — som finder sted i kontrolmåde.

057Funktionen skal endvidere overvåge aktiviteter vedrørende KONTROL MED OVERSKRIDELSE AF TILLADT HASTIGHED i kontrolmåde. Kontrol med overskridelse af tilladt hastighed anses for at have fundet sted, når en udskrift om »overskridelse af tilladt hastighed« er sendt til printer eller til skærm, eller når der er overført data vedrørende »hændelser og fejl« fra køretøjsenhedens datalager.

9. Detektion af hændelser og/eller fejl

058Denne funktion detekterer følgende hændelser og/eller fejl:

9.1. Hændelsen »isætning af ugyldigt kort«

059Denne hændelse skal udløses ved isætning af et vilkårligt ikke gyldigt kort og/eller ved udløb af et isat gyldigt kort.

9.2. Hændelsen »kortkonflikt«

060Denne hændelse skal udløses når en af de kombinationer af gyldige kort, som angivet med X i følgende tabel, forekommer:







Kortkonflikt Førerkort Intet kort Førerkort Kontrolkort Værkstedskort Virksomhedskort Kortplads f. medchauffør Intet kort Førerkort X Kontrolkort X X X Værkstedskort X X X X Virksomhedskort X X X

9.3. Hændelsen »tidsoverlapning«

061Denne hændelse skal udløses, når dato/klokkeslæt for seneste udtagning af førerkort, læst på kortet, er senere end aktuel dato/aktuelt klokkeslæt på det kontrolapparat, hvori kortet indsættes.

9.4. Hændelsen »kørsel uden behørigt kort«

062Denne hændelse skal udløses for enhver af de kombinationer af fartskriverkort, som er angivet med X i følgende tabel, når føreraktiviteten skifter til KØRSEL, eller når der skiftes funktionsmåde, mens føreraktiviteten er KØRSEL:







Kørsel uden behørigt kort Førerkortplads Intet (eller ugyldigt) kort Førerkort Kontrolkort Værkstedskort Virksomhedskort Kortplads f. medchauffør Intet (eller ugyldigt) kort X X X Førerkort X X X X Kontrolkort X X X X X Værkstedskort X X X X Virksomhedskort X X X X X

9.5. Hændelsen »isætning af kort under kørslen«

063Denne hændelse skal udløses, når der indsættes et fartskriverkort i en vilkårlig kortplads, mens føreraktiviteten er KØRSEL.

9.6. Hændelsen »sidste kortsession ikke korrekt afsluttet«

064Denne hændelse skal udløses, når kontrolapparatet ved indsætning af kortet konstaterer, at foregående kortsession trods bestemmelserne i kapitel III, punkt 1, ikke er blevet afsluttet korrekt (kortet er taget ud, før alle relevante data er blevet gemt på kortet). Denne hændelse er kun relevant for fører- og værkstedskort.

9.7. Hændelsen »overskridelse af tilladt hastighed«

▼M15

065Denne hændelse skal udløses for hver overskridelse af tilladt hastighed. Dette krav finder kun anvendelse på køretøjer i klasse M2, M3, N2 og N3 som fastsat i bilag II til direktiv 2007/46/EF vedrørende fastlæggelse af en ramme for godkendelse af motorkøretøjer og påhængskøretøjer dertil.

▼M8

9.8. Hændelsen »afbrydelse af strømforsyning«

066Denne hændelse skal udløses ved enhver sådan afbrydelse af strømforsyningen til bevægelsesføler og/eller køretøjsenhed, som sker i en anden måde end kalibreringsmåde og varer over 200 millisekunder. Afbrydelsestærsklen fastlægges af fabrikanten. Det fald i spændingsforsyningen, som fremkommer ved start af køretøjets motor, må ikke udløse denne hændelse.

9.9. Hændelsen »fejl i køredata«

067Denne hændelse skal udløses ved afbrydelse af den normale dataudveksling mellem bevægelsesføler og køretøjsenhed og/eller ved fejl i dataintegritet eller -ægthedskontrol under dataudveksling mellem bevægelsesføler og køretøjsenhed.

9.10. Hændelsen »forsøg på sikkerhedsbrud«

068Denne hændelse skal udløses ved enhver anden hændelse, som berører sikkerheden af bevægelsesføler og/eller køretøjsenhed som angivet under fælles sikkerhedsmål for disse komponenter, og som ikke finder sted i kalibreringsmåde.

9.11. »Kort« fejl

069Denne fejl skal udløses, når der optræder fejl ved et fartskriverkort under driften.

9.12. »Fejl ved kontrolapparat«

070Denne fejl skal udløses, når et af nedenstående svigt forekommer, uden at apparatet er i kalibreringsmåde:

— Intern fejl i køretøjsenhed

— Printerfejl

— Skærmfejl

— Fejl ved dataoverførsel

— Fejl ved føler.

10. Indbyggede tester og selvtester

071Kontrolapparatet skal selvdetektere fejl gennem selvtester og indbyggede tester i overensstemmelse med følgende tabel:







Den testede underenhed Selvtest Indbygget test Programmel Integritet Datalager Adgang Adgang, dataintegritet Kortlæseenheder Adgang Adgang Tastatur Manuelt eftersyn Printer (op til fabrikanten) Udskrift Skærmbillede Visuelt eftersyn Dataoverførsel (udføres kun under dataoverførsel) Korrekt funktion Føler Korrekt funktion Korrekt funktion

11. Læsning fra datalager

072Kontrolapparatet skal kunne læse alle data, som er gemt i dets lager.

12. Registrering og lagring i datalageret

Med henblik på bestemmelserne i dette afsnit forstås ved

— »365 dage«: 365 kalenderdage med en aktivitet i køretøjet svarende til gennemsnitsførerens. Den gennemsnitlige aktivitet pr. dag i et køretøj defineres som mindst 6 førere eller medchauffører, 6 cyklusser med isætning/udtagning af kort samt 256 aktivitetsskift. »365 dage« omfatter således mindst 2 190 (med)chauffører, 2 190 cyklusser med kortisætning og -udtagning samt 93 440 aktivitetsskift.

— klokkeslæt registreres med en opløsning på et minut, medmindre andet er angivet.

— kilometerstand registreres med en opløsning på en kilometer.

— hastigheder registreres med en opløsning på 1 km/h.

073Data gemt i datalageret må under typegodkendelsesomstændigheder ikke kunne påvirkes af en afbrydelse i den eksterne strømforsyning af under tolv måneders varighed.

074Kontrolapparatet skal implicit eller eksplicit kunne registrere følgende data og gemme dem i datalageret:

12.1. Identifikationsdata for apparat

12.1.1. Identifikationsdata for køretøjsenhed

075Kon